|  |
| --- |
| Parti III.6Formola ta’ informazzjoni supplimentari aġġornata\* għall-għajnuna mill-Istat mogħtija skont il-Linji Gwida dwar l-għajnuna mill-Istat għall-klima, għall-ħarsien tal-ambjent u għall-enerġija 2022 (CEEAG)[[1]](#footnote-2) Kapitolu 4.8 - Għajnuna għas-sigurtà tal-provvista tal-elettriku   * għadha ma ġietx adottata formalment |

*Din il-formola ta’ notifika trid tintuża għan-notifika ta’ kull għajnuna koperta mil-Linji Gwida dwar l-Għajnuna mill-Istat għall-klima, għall-ħarsien tal-ambjent u għall-enerġija 2022 (minn hawn ’il quddiem imsejħa s-“CEEAG, State aid for climate, environmental protection and energy”).*

*Din il-formola ta’ notifika tikkonċerna l-miżuri koperti fil-Kapitolu 4.8 tas-CEEAG. Jekk in-notifika tinkludi miżuri li jkunu koperti minn aktar minn kapitolu wieħed tas-CEEAG, int mitlub timla wkoll il-formola ta’ notifika rispettiva li tikkonċerna l-kapitolu rispettiv tas-CEEAG.*

*Id-dokumenti kollha pprovduti mill-Istati Membri bħala annessi għall-formola ta’ notifika jridu jiġu enumerati u n-numru tad-dokumenti jridu jiġu indikati fit-taqsimiet rilevanti ta’ din formola ta’ notifika.*

|  |
| --- |
| **Taqsima A: Sommarju tal-karatteristiki ewlenin tal-miżura/i notifikata/i** |

1. **Sfond u objettiv(i) tal-miżura/i notifikata/i.**
2. Jekk mhux diġà indikat taħt it-Taqsima 5.2 tal-Formola ta’ Informazzjoni Ġenerali (Parti. I), ipprovdi l-isfond u l-objettiv ewlieni tal-miżura.

………………………………………………………………………………………..

1. Niżżel kull objettiv ieħor segwit mill-miżura. Għal kull objettiv li ma jikkonċernax is-sigurtà tal-provvista tal-elettriku jew il-ħarsien tal-ambjent, spjega jekk dan jistax jirriżulta f’xi distorsjoni fis-suq intern.

1. **Dħul fis-seħħ u durata**:
2. Safejn ma tkunx diġà ġiet ipprovduta fit-Taqsima 5.5 tal-Formola ta’ Informazzjoni Ġenerali (il-Parti I), indika d-data minn meta l-miżura(i) hija ppjanata li tidħol fis-seħħ(huma ppjanati li jidħlu fis-seħħ);

1. Indika d-durata tal-miżura(i).[[2]](#footnote-3)

1. **Benefiċjarju/i**
2. Jekk din l-informazzjoni mhux diġà pprovduta fit-Taqsima 3 tal-Formola ta’ Informazzjoni Ġenerali (Parti I), int mitlub tiddeskrivi l-benefiċjarju/i (potenzjali) tal-miżura/i.

1. Indika l-lokalità tal-benefiċjarju/i (jiġifieri jekk l-entitajiet ekonomiċi li jinsabu fl-Istati Membri rispettivi biss jew ukoll dawk fi Stati Membri oħra jkunux eliġibbli li jipparteċipaw fil-miżura).

1. Sabiex tiġi vvalutata l-konformità mal-punt 15 tas-CEEAG, speċifika jekk l-għajnuna tingħatax skont il-miżura favur impriża (individwali jew parti minn skema) li tkun soġġetta għal ordni ta’ rkupru pendenti wara deċiżjoni preċedenti tal-Kummissjoni li tiddikjara għajnuna illegali u inkompatibbli mas-suq intern.

Jekk dan ikun il-każ, ipprovdi informazzjoni dwar l-ammont ta’ għajnuna li għad irid jiġi rkuprat biex il-Kummissjoni tqisu fil-valutazzjoni tal-miżura nnotifikata.

1. Ikkonferma li l-miżura ma tinvolvix/l-miżuri ma jinvolvux għajnuna għal attivitajiet li jaqgħu barra mill-kamp ta’ applikazzjoni tas-CEEAG (ara l-punt 13 tas-CEEAG). Inkella, ipprovdi d-dettalji.

1. **Baġit**
2. Jekk mhux diġà msemmi fit-tabella taħt it-Taqsima 7.1 tal-Formola ta’ Informazzjoni Ġenerali (Parti I), niżżel il-baġit annwali u/jew totali għad-durata kollha tal-miżura/i; jekk il-baġit totali ma jkunx magħruf (pereżempju minħabba li jiddependi mir-riżultati tal-offerti), indika stima tal-baġit, inklużi l-ipoteżijiet użati għall-kalkolu tal-baġit stmat rispettiv.[[3]](#footnote-4)

|  |
| --- |
| **Taqsima B: Valutazzjoni tal-kompatibbiltà tal-għajnuna** |

|  |
| --- |
| *Kundizzjoni pożittiva: l-għajnuna trid tiffaċilita l-iżvilupp ta’ attività ekonomika* |

|  |
| --- |
| Kontribut għall-iżvilupp ta’ attività ekonomika |

*Biex tipprovdi l-informazzjoni f’din it-taqsima, irreferi għat-Taqsima 3.1.1 (il-punti 23-25) u t-Taqsimiet 4.8.1 u 4.8.2 (il-punti minn 325 sa 328) tas-CEEAG.*

1. L-Artikolu 107(3)(c) tat-Trattat dwar il-Funzjonament tal-Unjoni Ewropea (TFUE) jistabbilixxi li l-Kummissjoni tista’ tiddikjara bħala kompatibbli l-“*għajnuna maħsuba sabiex tiffaċilita l-iżvilupp ta’ ċerti attivitajiet jew ta’ ċerti reġjuni ekonomiċi, basta dik l-għajnuna ma tfixkilx il-kundizzjonijiet tal-kummerċ sa grad li jkun kuntrarju għall-interess komuni*”. Għalhekk, l-għajnuna kompatibbli taħt dik id-dispożizzjoni tat-TFUE trid tikkontribwixxi għall-iżvilupp ta’ ċerta attività ekonomika.

Sabiex tivvaluta l-konformità mal-punt 23 tas-CEEAG, identifika l-attivitajiet ekonomiċi li se jiġu ffaċilitati bħala riżultat tal-għajnuna u kif l-iżvilupp ta’ dawn l-attivitajiet huwa appoġġat. Il-punt 328 tas-CEEAG jipprovdi eżempji ta’ tali attivitajiet ekonomiċi li jikkonċernaw miżuri li għandhom l-għan li jżidu s-sigurtà tal-provvista tal-elettriku.

1. Sabiex tivvaluta l-konformità mal-punt 25 tas-CEEAG, “*iddeskrivi jekk l-għajnuna hijiex se tikkontribwixxi u kif se tikkontribwixxi għall-kisba tal-objettivi tal-politika dwar it-tibdil fil-klima, il-politika ambjentali u l-politika dwar l-enerġija tal-Unjoni u, aktar speċifikament, il-benefiċċji mistennija tal-għajnuna f’termini tal-kontribuzzjoni materjali tagħha għall-ħarsien tal-ambjent, inkluża l-mitigazzjoni tat-tibdil fil-klima, jew il-funzjonament effiċjenti tas-suq intern tal-enerġija*”.

1. Iddeskrivi r-rekwiżiti applikabbli għall-benefiċjarju/i (pereżempju billi tinkludi kull rekwiżit tekniku, ambjentali (jiġifieri permessi), finanzjarju (jiġifieri kollaterali) jew rekwiżiti oħra li l-benefiċjarju/i jeħtieġ li jikkonforma/jikkonformaw magħhom).

…………………………………………………………………………………………….

1. Ipprovdi informazzjoni dwar ir-raġunament tal-miżura, kif previst fit-Taqsima 4.8.1. (il-punt 325) tas-CEEAG.

1. Ipprovdi informazzjoni dwar il-kamp ta’ applikazzjoni tal-miżura, kif previst fit-Taqsima 4.8.2. (il-punti326-327) tas-CEEAG.

|  |
| --- |
| Effett tal-inċentiv |

*Biex tipprovdi l-informazzjoni f’din it-taqsima, irreferi għall-punt 329 u t-Taqsima 3.1.2 (il-punti 29, 30, 31 u 32) tas-CEEAG.*

1. Sabiex tintwera l-konformità mal-punti 29 u 31 tas-CEEAG:
2. Ikkonferma li l-bidu tax-xogħlijiet fuq il-proġett jew l-attività ma seħħx qabel applikazzjoni għall-għajnuna bil-miktub mill-benefiċjarju lill-awtoritajiet nazzjonali;

JEW

1. Għall-proġetti li bdew qabel l-applikazzjoni għall-għajnuna, uri li l-proġett jaqa’ f’wieħed mill-każijiet eċċezzjonali pprovduti fil-punt 31 tas-CEEAG ((a), (b) jew (c)).

1. Biex turi konformità mal-punt 30 tas-CEEAG, napprezzaw li tikkonferma li l-applikazzjoni għall-għajnuna tinkludi mill-inqas l-isem tal-applikant, deskrizzjoni tal-proġett jew l-attività, inkluż il-lokalità, u l-ammont tal-għajnuna meħtieġa biex il-proġett jitwettaq.

1. Biex turi l-konformità mal-punt 32 tas-CEEAG, indika jekk hemmx standards tal-Unjoni[[4]](#footnote-5) applikabbli għall-miżura/i notifikata/i, standards nazzjonali obbligatorji li huma aktar stretti jew ambizzjużi mill-istandards korrispondenti tal-Unjoni, jew standards nazzjonali obbligatorji li ġew adottati fin-nuqqas ta’ standards tal-Unjoni. F’dan il-każ, ipprovdi informazzjoni biex turi l-effett ta’ inċentiv.

…………………………………………………………………………………………….

1. F’każijiet meta l-istandard rilevanti tal-Unjoni jkun diġà ġie adottat iżda jkun għadu mhux fis-seħħ, uri li l-għajnuna għandha effett ta’ inċentiv minħabba li tinċentiva l-investiment li għandu jiġi implimentat u ffinalizzat mill-inqas 18-il xahar qabel ma l-istandard jidħol fis-seħħ.

…………………………………………………………………………………………….

|  |
| --- |
| Ebda ksur ta’ ebda dispożizzjoni rilevanti tad-dritt tal-Unjoni |

*Biex tipprovdi l-informazzjoni f’din it-taqsima, irreferi għat-Taqsima 3.1.3 (il-punt 33 tas-CEEAG).*

1. Ipprovdi informazzjoni biex tikkonferma l-konformità mad-dispożizzjonijiet rilevanti tad-dritt tal-UE, f’konformità mal-punt 33 tas-CEEAG (ara pereżempju l-mistoqsija 49dwar il-konformità mar-Regolament (UE) 2019/943).

…………………………………………………………………………………………….

1. Jekk tintuża imposta biex tiffinanzja l-miżura/i (ara l-mistoqsija 54 hawn taħt), iċċara jekk:

* 1. l-imposta tkunx imposta b’mod indaqs fuq il-prodotti domestiċi u dawk importati;

* 1. il-miżura notifikata tkunx ta’ benefiċċju kemm għall-prodotti domestiċi kif ukoll għal dawk importati.

|  |
| --- |
| *Kundizzjoni negattiva: l-għajnuna ma tistax taffettwa indebitament il-kundizzjonijiet tal-kummerċ sa punt li jmur kontra l-interess komuni* |

|  |
| --- |
| 2.1. Minimizzazzjoni tad-distorsjonijiet tal-kompetizzjoni u tal-kummerċ |

|  |
| --- |
| Ħtieġa tal-għajnuna |

*Biex tipprovdi l-informazzjoni f’din it-taqsima, irreferi għat-Taqsima 4.8.4.1 (il-punti 331-339 tas-CEEAG).*

1. Il-punt 331 tas-CEEAG jipprevedi li n-natura u l-kawżi tal-problema tas-sigurtà tal-provvista tal-elettriku, u għalhekk tal-ħtieġa ta’ għajnuna mill-Istat biex tiġi żgurata s-sigurtà tal-provvista tal-elettriku, jridu jiġu analizzati u kkwantifikati kif xieraq, inkluż meta u fejn il-problema tkun mistennija li tinqala’ b’referenza fejn applikabbli għall-istandard ta’ affidabbiltà kif definit fl-Artikolu 25 tar-Regolament (UE) 2019/943.

Ipprovdi analiżi li tidentifika u tikkwantifika l-problema tas-sigurtà tal-provvista tal-elettriku. Ipprovdi fit-tweġiba, dettalji fid-dawl tal-kunsiderazzjonijiet stabbiliti fil-punti minn 331 sa 333 tas-CEEAG.

…………………………………………………………………………………………….

1. F’konformità mal-punt 334 tas-CEEAG u għall-miżuri relatati mar-riskju ta’ kriżijiet tal-elettriku, ipprovdi l-pjan nazzjonali tat-tħejjija għar-riskji previst fl-Artikolu 11 tar-Regolament (UE) 2019/941 li fih jenħtieġ li tiġi identifikata l-miżura proposta.

…………………………………………………………………………………………….

1. F’konformità mal-punt 335 tas-CEEAG u fil-każ ta’ proposta biex jiġu introdotti diversi miżuri mmirati lejn is-sigurtà tal-provvista tal-elettriku, spjega b’mod ċar kif dawn jinteraġixxu ma’ xulxin biex jiżguraw il-kosteffettività ġenerali tal-miżuri kkombinati għall-iżgurar tas-sigurtà tal-provvista, pereżempju fir-rigward tal-mekkaniżmi ta’ kapaċità, billi tispjega kif jilħqu l-istandard ta’ affidabbiltà (iżda ma jmorrux lil hinn minnu) msemmi fil-punt 331.

…………………………………………………………………………………………….

1. F’konformità mal-punt 336 tas-CEEAG, identifika l-falliment(i) regolatorju/i jew tas-suq, flimkien ma’ kwistjonijiet oħra li jipprevjenu livell suffiċjenti ta’ sigurtà tal-provvista tal-elettriku (u ta’ protezzjoni ambjentali jekk rilevanti) fin-nuqqas ta’ intervent.

…………………………………………………………………………………………….

1. F’konformità mal-punt 337 tas-CEEAG, identifika l-miżuri eżistenti li diġà huma mmirati lejn il-falliment(i) regolatorji jew tas-suq jew kwistjonijiet oħra identifikati fil-punt 336. Sa fejn ikun xieraq, tista’ tirreferi għall-evidenza diġà pprovduta bi tweġiba għall-mistoqsija 16 ta’ hawn fuq.

…………………………………………………………………………………………….

1. F’konformità mal-punt 338 tas-CEEAG, uri r-raġunijiet għaliex is-suq ma jistax ikun mistenni li jipprovdi sigurtà tal-provvista tal-elettriku mingħajr għajnuna mill-Istat, waqt li jitqiesu r-riformi tas-suq u t-titjib ippjanati mill-Istat Membru, u l-iżviluppi teknoloġiċi.

…………………………………………………………………………………………….

1. Ipprovdi l-informazzjoni li ġejja stabbilita fil-punt 339 tas-CEEAG:
   1. Valutazzjonijiet tal-impatt tal-ġenerazzjoni varjabbli, inkluża dik li toriġina minn sistemi fl-inħawi.

…………………………………………………………………………………………….

* 1. Valutazzjoni tal-impatt tal-parteċipazzjoni fin-naħa tad-domanda u fil-ħżin, inkluża deskrizzjoni tal-miżuri biex tiġi inkoraġġuta l-ġestjoni tad-domanda.

…………………………………………………………………………………………….

* 1. Valutazzjoni tal-eżistenza attwali jew potenzjali ta’ interkonnetturi u ta’ infrastruttura ewlenija ta’ grilja tat-trażmissjoni interna, inkluża deskrizzjoni tal-proġetti previsti u tal-proġetti għaddejjin.

…………………………………………………………………………………………….

* 1. Valutazzjoni ta’ kull element ieħor li jista’ jikkaġuna jew jiggrava l-problema tas-sigurtà tal-provvista tal-elettriku, bħal limiti massimi fuq il-prezzijiet bl-ingrossa jew fallimenti regolatorji jew fallimenti oħra tas-suq. Fejn applikabbli, ipprovdi u qis il-pjan ta’ implimentazzjoni għall-miżuri li jeliminaw kull distorsjoni regolatorja jew fallimenti tas-suq identifikati, kif ukoll l-opinjoni tal-Kummissjoni dwar tali pjan ta’ implimentazzjoni skont l-Artikolu 20(3) u (5) tar-Regolament (UE) 2019/943.

…………………………………………………………………………………………….

* 1. Kull kontenut rilevanti fi pjan ta’ azzjoni skont l-Artikolu 15 tar-Regolament (UE) 2019/943.

|  |
| --- |
| Adegwatezza |

*Biex tipprovdi l-informazzjoni f’din it-taqsima, irreferi għat-Taqsima 4.8.4.2 (il-punti 341-342) tas-CEEAG.*

1. Sabiex tiġi vverifikata l-konformità mal-punt 341 tas-CEEAG:
   1. Spjega liema modi alternattivi tqiesu biex tinkiseb is-sigurtà tal-provvista tal-elettriku, b’mod partikolari disinn tas-suq tal-elettriku aktar effiċjenti li jista’ jtaffi l-fallimenti tas-suq li jimminaw is-sigurtà tal-provvista tal-elettriku. F’dan ir-rigward, il-punt 341 tas-CEEAG jipprovdi eżempji ta’ titjib fid-disinn tas-suq tal-elettriku (it-titjib tal-funzjonament tal-issetiljar tal-iżbilanċ tal-elettriku, integrazzjoni aħjar tal-ġenerazzjoni varjabbli, l-inċentivar u l-integrazzjoni tar-rispons u l-ħżin fin-naħa tad-domanda, il-possibbiltà ta’ sinjali tal-prezzijiet effiċjenti, it-tneħħija ta’ ostakli għall-kummerċ transfruntier, u t-titjib tal-infrastruttura, inkluża l-interkonnessjoni).

…………………………………………………………………………………………….

* 1. Uri li minkejja titjib xieraq u proporzjonat fid-disinn tas-suq u fl-investimenti fl-assi tan-network, kemm jekk diġà implimentati kif ukoll jekk ippjanati, għad hemm tħassib dwar is-sigurtà tal-provvista (il-punt 341 tas-CEEAG).

…………………………………………………………………………………….............

1. F’dak kollu li jirrigwarda l-miżuri ta’ konġestjoni tan-network, spjega kif l-effiċjenza tal-miżuri ta’ dispaċċ mill-ġdid qed titjieb f’konformità mal-Artikolu 13 tar-Regolament (UE) 2019/943 (il-punt 342 tal-EEAG).

|  |
| --- |
| Eliġibbiltà |

*Biex tipprovdi l-informazzjoni f’din it-taqsima, irreferi għat-Taqsima 4.8.4.3 (il-punti 343-346) tas-CEEAG.*

1. Sabiex tintwera l-konformità mal-punt 343 tas-CEEAG, ikkonferma li l-miżura se tkun miftuħa għall-benefiċjarji jew għall-proġetti kollha li teknikament kapaċi jikkontribwixxu b’mod effiċjenti għall-kisba tal-objettiv tas-sigurtà tal-provvista (eż. il-ġenerazzjoni, il-ħżin, ir-rispons tad-domanda, l-aggregazzjoni ta’ unitajiet żgħar fi blokok akbar).

…………………………………………………………………………………………….

1. F’konformità mal-punt 344 tas-CEEAG, spjega jekk hemmx xi limitazzjonijiet fuq il-parteċipazzjoni fil-miżura tas-sigurtà tal-provvista proposta li jkollhom l-għan li jiżguraw li l-miżura ma ddgħajjifx il-protezzjoni ambjentali.

…………………………………………………………………………………………….

1. Jekk il-miżura tas-sigurtà tal-provvista nnotifikata tinkludi kriterji jew karatteristiċi addizzjonali biex tippromwovi l-parteċipazzjoni ta’ teknoloġiji aktar ekoloġiċi (jew tnaqqas il-parteċipazzjoni ta’ teknoloġiji li jniġġsu) meħtieġa biex jappoġġaw it-twettiq tal-objettivi tal-protezzjoni ambjentali tal-Unjoni, uri li tali kriterji jew karatteristiċi addizzjonali huma oġġettivi, trasparenti u mhux diskriminatorji fir-rigward tal-objettivi ta’ protezzjoni ambjentali identifikati b’mod ċar, u li mhux se jirriżultaw f’kumpens żejjed tal-benefiċjarji (il-punt 345 tas-CEEAG).

1. Konformi mal-punt 346 tas-CEEAG:
   1. Indika jekk il-miżura għas-sigurtà tal-provvista tal-elettriku tridx tkun miftuħa għall-parteċipazzjoni transfruntiera diretta ta’ fornituri tal-kapaċità li jinsabu fi Stat Membru ieħor. Jekk le, ipprovdi ġustifikazzjoni.

……………………………………………………………………………………….........

* 1. Uri li l-kapaċità barranija li kapaċi tipprovdi prestazzjoni teknika ekwivalenti għall-kapaċitajiet domestiċi, ikollha l-opportunità li tipparteċipa fl-istess proċess kompetittiv tal-kapaċità domestika.

…………………………………………………………………………………………...

* 1. Jekk applikabbli, uri l-konformità mar-regoli rilevanti stabbiliti fl-Artikolu 26 tar-Regolament (UE) 2019/943 dwar il-parteċipazzjoni transfruntiera fil-mekkaniżmi ta’ kapaċità.

|  |
| --- |
| Konsultazzjoni pubblika |

*Biex tipprovdi l-informazzjoni f’din it-taqsima, irreferi għat-Taqsima 4.8.4.4 (il-punti 348-351) tas-CEEAG.*

1. Spjega jekk il-miżura teħtieġx konsultazzjoni pubblika skont it-Taqsima 4.8.4.4, u jekk le, għalfejn.

……………………………………………………………………………………………

1. Jekk il-miżura teħtieġ konsultazzjoni pubblika:
   1. Speċifika d-durata tal-konsultazzjoni pubblika u pprovdi sommarju tal-kwistjonijiet ewlenin koperti.

…………………………………………………………………………………………….

* 1. F’konformità mar-rekwiżiti fil-punt 350 tas-CEEAG, ipprovdi l-indirizz tas-sit web pubbliku fejn se jiġu ppubblikati/ikunu ppubblikati l-kwestjonarji tal-konsultazzjonijiet u s-sommarju tat-tweġibiet riċevuti elaborat mill-awtoritajiet.

|  |
| --- |
| Proporzjonalità |

*Biex tipprovdi l-informazzjoni f’din it-taqsima, irreferi għat-Taqsima 3.2.1.3 (il-punti 49-53 u 55) u t-Taqsima 4.8.4.5. (il-punti 353-357) tas-CEEAG. Innota li ż-żewġ Taqsimiet 2.1.5.1. u 2.1.5.2. li ġejjin huma alternattivi. Ipprovdi tweġibiet biss għat-taqsima applikabbli, skont id-disinn tal-miżura proposta*

|  |
| --- |
| Proporzjonalità tal-għajnuna mogħtija permezz ta’ proċess kompetittiv ta’ offerti |

*Biex tipprovdi l-informazzjoni f’din it-taqsima, irreferi għat-Taqsima 3.2.1.3 (il-punti 49, 50, 51, 52, 53 u 55) u l-punti 353, 354 u 356 tas-CEEAG*.

*Għall-għajnuna mogħtija mingħajr proċess kompetittiv ta’ offerti, din it-taqsima mhijiex applikabbli. Għal miżuri bħal dawn, mur direttament fit-Taqsima 2.1.5.2.*

1. Sabiex tiġi vvalutata l-konformità mal-punt 353 tas-CEEAG, u f’każ li ma jkunx diġà pprovdut bi tweġiba għall-mistoqsija 16 ta’ hawn fuq, ipprovdi analiżi użata biex jiġi stabbilit il-livell tad-domanda fil-miżura nnotifikata tas-sigurtà tal-provvista abbażi tal-istandard ta’ affidabbiltà jew tal-analiżi kost-benefiċċji. Ikkonferma li l-analiżi użata biex jiġi ffissat il-livell tad-domanda ma tkunx qabżet it-12-il xahar fil-mument li jiġi ffissat il-livell tad-domanda.

…………………………………………………………………………………………….

1. F’konformità mal-punt 354 tas-CEEAG, uri li ż-żmien meħtieġ bejn l-għoti tal-għajnuna u l-iskadenza sa meta jridu jitwettqu l-proġetti, jippermetti l-kompetizzjoni effettiva bejn il-proġetti varji eliġibbli.

…………………………………………………………………………………………….

1. F’konformità mal-punt 356 tas-CEEAG, uri li l-benefiċjarji tal-miżuri tas-sigurtà tal-provvista se jkollhom inċentivi effiċjenti biex jikkontribwixxu għas-sigurtà tal-provvista matul il-perjodu tal-konsenja. Jenħtieġ li dawn l-inċentivi b’mod ġenerali jkunu relatati mal-valur tat-tagħbija mitlufa (VoLL, volume of lost load) kif determinat f’konformità mal-Artikolu 11 tar-Regolament (UE) 2019/943.

…………………………………………………………………………………………….

1. Sabiex tivverifika l-konformità mal-punti 49 u 50 tas-CEEAG, ipprovdi dan li ġej:
2. Spjega kif l-awtoritajiet jiżguraw li l-proċess tal-offerti jkun miftuħ, ċar, trasparenti u mhux diskriminatorju, bbażat fuq kriterji oġġettivi, definiti ex ante skont l-għan tal-miżura u jimminimizzaw ir-riskju tal-offerti strateġiċi (punt 49(a) tas-CEEAG).

1. Indika l-kriterji tal-għażla użati biex jiġu kklassifikati l-offerti, u finalment biex jiġi identifikat il-livell ta’ għajnuna fil-proċess kompetittiv ta’ offerti. B’mod iktar speċifiku:
   1. Ipprovdi l-lista tal-kriterji tal-għażla u speċifika liema minnhom huma/mhumiex direttament jew indirettament relatati mal-objettivi ewlenin tal-miżura. Indika l-ponderazzjoni tagħhom.

* 1. Spjega kif il-kriterji tal-għażla jpoġġu l-kontribuzzjoni għall-objettivi ewlenin tal-miżura/i f’relazzjoni diretta jew indiretta mal-ammont tal-għajnuna mitlub mill-applikant. Dan jista’ jiġi espress, pereżempju, f’termini ta’ għajnuna għal kull unità ta’ ħarsien tal-ambjent jew għajnuna għal kull unità ta’ enerġija (il-punt 50 u n-nota 44 f’qiegħ il-paġna tas-CEEAG).

* 1. F’każ li jkun hemm kriterji oħra tal-għażla li mhumiex relatati direttament jew indirettament mal-objettivi ewlenin tal-miżura/i, ipprovdi raġunijiet għall-approċċ propost u spjega kif huwa xieraq għall-objettivi segwiti mill-miżura/i. Ikkonferma wkoll li dawk il-kriterji ma jirrappreżentawx aktar minn 30 % tal-ponderazzjoni tal-kriterji kollha tal-għażla (il-punt 50 tas-CEEAG).

* 1. Spjega sa meta qabel l-iskadenza għas-sottomissjoni tal-applikazzjonijiet, se jiġu ppubblikati l-kriterji tal-għażla f’kull proċess kompetittiv ta’ offerti (il-punt 49(b) u n-nota 43 f’qiegħ il-paġna tas-CEEAG).

1. Ikkonferma li l-baġit jew il-volum relatat mal-proċess tal-offerti huwa restrizzjoni vinkolanti fis-sens li huwa mistenni li mhux l-offerenti kollha se jirċievu għajnuna (il-punt 49(c) tas-CEEAG).

1. Ipprovdi informazzjoni dwar l-għadd ta’ sessjonijiet ta’ offerti previsti u l-għadd mistenni ta’ offerenti fl-ewwel ċiklu u matul iż-żmien.

1. Fil-każ ta’ proċess wieħed jew aktar ta’ offerti li għalihom ma hemmx biżżejjed konkorrenza, spjega kif id-disinn tal-proċessi tal-offerti se jiġi kkoreġut matul l-implimentazzjoni tal-iskema sabiex terġa’ tinkiseb kompetizzjoni effettiva, u meta (il-punt 49(c) tas-CEEAG).

1. Ikkonferma li aġġustamenti *ex post* għall-eżitu tal-proċess ta’ offerti (bħal negozjati sussegwenti dwar ir-riżultati tal-offerti jew ir-razzjonar) se jiġu evitati (il-punt 49(d) tas-CEEAG).

1. F’każ li jkun hemm possibbiltà ta’ “*offerti ta’ sussidju żero*”, spjega kif se tiġi żgurata l-proporzjonalità.

1. Ikkjarifika jekk l-awtoritajiet jipprevedux l-użu ta’ prezzijiet minimi jew massimi fil-proċess kompetittiv ta’ offerti. Jekk dan ikun il-każ, iġġustifika l-użu tagħhom u spjega kif dawn ma jillimitawx il-proċess kompetittiv ta’ offerti [[5]](#footnote-6)(il-punt 49 u n-nota 42 f’qiegħ il-paġna tas-CEEAG).

|  |
| --- |
| Proporzjonalità tal-għajnuna mhux mogħtija permezz ta’ proċess kompetittiv ta’ offerti |

*Biex tipprovdi l-informazzjoni f’din it-taqsima, irreferi għall-punti 51-55 u 353-357 tas-CEEAG.*

*Din it-taqsima ma tapplikax għal miżuri li fihom l-għajnuna tingħata permezz ta’ proċess kompetittiv ta’ offerti. Għal miżuri bħal dawn, wieġeb għat-taqsima 2.5.1.1 hawn fuq minflok.*

1. Sabiex tiġi vvalutata l-konformità mal-punt 353 tas-CEEAG, u f’każ li ma jkunx diġà pprovdut bi tweġiba għall-mistoqsija 16ta’ hawn fuq, ipprovdi analiżi użata biex jiġi stabbilit il-livell tad-domanda fil-miżura nnotifikata tas-sigurtà tal-provvista abbażi tal-istandard ta’ affidabbiltà jew tal-analiżi kost-benefiċċji. Ikkonferma li l-analiżi użata biex jiġi ffissat il-livell tad-domanda ma tkunx qabżet it-12-il xahar fil-mument li jiġi ffissat il-livell tad-domanda.

…………………………………………………………………………………………….

1. F’konformità mal-punt 354 tas-CEEAG, uri li ż-żmien meħtieġ bejn l-għoti tal-għajnuna u l-iskadenza sa meta jridu jitwettqu l-proġetti, jippermetti l-kompetizzjoni effettiva bejn il-proġetti varji eliġibbli.

…………………………………………………………………………………………….

1. F’konformità mal-punt 356 tas-CEEAG, uri li l-benefiċjarji tal-miżuri tas-sigurtà tal-provvista se jkollhom inċentivi effiċjenti biex jikkontribwixxu għas-sigurtà tal-provvista matul il-perjodu tal-konsenja. Jenħtieġ li dawn l-inċentivi b’mod ġenerali jkunu relatati mal-valur tat-tagħbija mitlufa (VoLL) kif determinat f’konformità mal-Artikolu 11 tar-Regolament (UE) 2019/943.

…………………………………………………………………………………………….

1. Spjega għaliex ma jintużax proċess kompetittiv ta’ offerti (skont il-punt 355 tas-CEEAG).

…………………………………………………………………………………………….

1. Fil-każ ta’ skemi ta’ għajnuna, ipprovdi lista ta’ proġetti ta’ referenza u spjega għaliex dawn ġew definiti (spjega pereżempju li f’kull proġett ta’ referenza il-kostijiet u d-dħul jistgħu jkunu mistennija li jkunu ġeneralment simili). Biex jiġi evitat kull dubju, proġett ta’ referenza huwa proġett ta’ eżempju li jkun rappreżentattiv tal-proġett medju f’kategorija ta’ benefiċjarji eliġibbli għal skema ta’ għajnuna (il-punt 19 (63) tas-CEEAG).

……………………………………………………………………………………………

1. Skont il-punt 51 tas-CEEAG, għal kull proġett ta’ referenza (fil-każ ta’ skemi ta’ għajnuna) jew għal kull benefiċjarju (fil-każ ta’ għajnuna individwali), uri li l-għajnuna ma taqbiżx il-minimu meħtieġ, jiġifieri d-differenza bejn il-valur preżenti nett (VPN) għax-xenarju fattwali u l-VPN għax-xenarju kontrofattwali matul il-ħajja tal-proġett ta’ referenza jew tal-proġett. Għal din il-valutazzjoni, ippreżenta kwantifikazzjoni, għax-xenarju fattwali u għal xenarju kontrofattwali realistiku,[[6]](#footnote-7) tal-kostijiet u d-dħul ewlenin kollha, il-kost medju ponderat stmat tal-kapital (WACC, weighted average cost of capital) tal-benefiċjarji (jew il-proġetti ta’ referenza fil-każ ta’ skemi ta’ għajnuna) biex jiġu skontati l-flussi tal-flus futuri, kif ukoll il-VPN għax-xenarji fattwali u kontrofattwali, tul il-ħajja tal-proġett/tal-proġett ta’ referenza.
2. Ipprovdi dan f’Anness ma’ din il-formola ta’ notifika (billi tuża fajl Excel fejn ikun jidhru l-formuli kollha).

………………………………………………………………………………………

1. Inkludi informazzjoni dettaljata dwar l-ipoteżijiet, il-metodoloġiji, ir-raġunament u s-sorsi sottostanti tagħhom, użati għal kull aspett tal-kwantifikazzjoni tal-kostijiet u d-dħul fix-xenarju fattwali u x-xenarju kontrofattwali probabbli (inkludi pereżempju l-ipoteżijiet użati biex jiġu żviluppati dawn ix-xenarji u s-sors/ir-raġunament għal dawn l-ipoteżijiet).

………………………………………………………………………………………

1. Ma’ din il-formola ta’ notifika tista’ tehmeż ukoll id-dokumenti msemmija fin-nota 39 f’qiegħ il-paġna tas-CEEAG. Id-dokumenti tal-Bord jistgħu jkunu partikolarment utli għal miżuri jew skemi ta’ għajnuna individwali li jkunu ta’ benefiċċju għal għadd partikolarment limitat ta’ benefiċjarji. Jekk dawn id-dokumenti jkunu mehmuża mal-formola ta’ notifika, ipprovdi hawn taħt lista ta’ dawn id-dokumenti, waqt li tispeċifika l-awtur, id-data meta ġew abbozzati u l-kuntest meta ntużaw.

1. Jekk il-punt 55 tas-CEEAG jkun japplika, ipprovdi informazzjoni dwar il-mudelli ta’ kumpens li l-Istat Membru jista’ jkollu l-ħsieb li jintroduċi (taħlita ta’ mudelli *ex ante* u *ex post* jew ta’ rkupru *ex post* jew mekkaniżmi ta’ monitoraġġ tal-kostijiet).

Jekk il-punt 55 tas-CEEAG ma jkunx japplika għall-miżura/i, ipprovdi ġustifikazzjoni.

1. Jekk il-miżura/i notifikata/i tieħu l-forma ta’ ċertifikat kompetittiv jew skema ta’ obbligu tal-fornitur (il-punt 357 tas-CEEAG):
2. ikkonferma li d-domanda fl-iskema tkun inqas mill-provvista potenzjali; u wkoll

………………………………………………………………………………………

1. spjega kif il-prezz tax-xiri/penali se jiġi stabbilit u kif jiżgura li mhu se jkun hemm l-ebda kumpens żejjed.

………………………………………………………………………………………

|  |
| --- |
| Akkumulazzjoni |

*Biex tipprovdi l-informazzjoni f’din it-taqsima, irreferi għall-punti 56 u 57 tas-CEEAG*.

1. F’każ li dan għadu ma ġiex indikat fil-Parti I tal-formola ta’ notifika ġenerali u biex tiġi vverifikata l-konformità mal-punt 56 tas-CEEAG, ikkjarfika jekk l-għajnuna taħt il-miżura notifikata tistax tingħata fl-istess ħin taħt diversi skemi ta’ għajnuna jew tistax tiġi akkumulata ma’ għajnuna *ad hoc* jew *de minimis* fir-rigward tal-istess kostijiet eliġibbli. Jekk dak huwa l-każ, ipprovdi dettalji dwar dawk l-iskemi ta’ għajnuna, l-għajnuna *ad hoc* jew l-għajnuna *de minimis* u kif l-għajnuna se tiġi akkumulata. Innota li tista’ tirreferi għall-kwantifikazzjoni pprovduta hawn fuq.

1. Jekk il-punt 56 tas-CEEAG huwa applikabbli, iġġustifika kif l-ammont totali ta’ għajnuna mogħtija skont il-miżura/i notifikata/i għal proġett jew attività mhux se jwassal għal kumpens żejjed jew jaqbeż l-ammont massimu ta’ għajnuna permess skont is-CEEAG. L-ammont massimu ta’ għajnuna permess skont is-CEEAG huwa jew l-ammont ta’ għajnuna meqjus fl-offerta ta’ suċċess jew, fin-nuqqas ta’ proċess kompetittiv, id-diskrepanza tal-likwidità, filwaqt li jitqies id-dħul ewlieni kollu inkluż sorsi oħra ta’ għajnuna (il-punt 51 tas-CEEAG). Meta l-għajnuna mogħtija skont il-miżura/i ta’ għajnuna notifikata tista’ tiġi akkumulata mal-għajnuna mill-Istat taħt strument ieħor, speċifika l-metodu użat biex tiġi żgurata l-konformità mal-kundizzjonijiet stabbiliti fil-punt 56 tas-CEEAG.

1. F’każ li l-punt 57 tas-CEEAG jkun applikabbli, jiġifieri l-għajnuna mogħtija skont il-miżura/i notifikata/i tkun ikkombinata ma’ finanzjament tal-Unjoni[[7]](#footnote-8) mmaniġġjat ċentralment (li ma jikkostitwixxix għajnuna mill-Istat), iġġustifika kif l-ammont totali ta’ finanzjament pubbliku mogħti fir-rigward tal-istess kostijiet eliġibbli ma jwassalx għal kumpens żejjed

|  |
| --- |
| Trasparenza |

*Biex tipprovdi l-informazzjoni f’din it-taqsima, irreferi għat-Taqsima 3.2.1.4 (il-punti 58-61) tas-CEEAG.*

1. Ikkonferma li l-Istat Membru se jikkonforma mar-rekwiżiti dwar it-trasparenza previsti fil-punti 58-61 tas-CEEAG.

1. Ipprovdi l-link tal-internet fejn se jiġi ppubblikat it-test sħiħ tal-iskema ta’ għajnuna approvata jew tad-deċiżjoni dwar l-għoti tal-għajnuna individwali u d-dispożizzjonijiet ta’ implimentazzjoni tagħha, u informazzjoni dwar kull għotja ta’ għajnuna individwali mogħtija *ad hoc* jew taħt skema ta’ għajnuna approvata fuq il-bażi tas-CEEAG u li taqbeż l-EUR 100 000.

|  |
| --- |
| L-evitar ta’ effetti negattivi bla bżonn fuq il-kompetizzjoni u l-kummerċ u s-sistema ta’ bilanċ |

*Biex tipprovdi l-informazzjoni f’din it-taqsima, irreferi għat-Taqsima 4.8.5 (il-punti 359-370) u għat-Taqsima 3.3 (il-punti 71-76) tas-CEEAG.*

1. Sabiex tiġi verifikata l-konformità mal-punti 359, 360 u 361 tas-CEEAG:
2. uri (f’każ li ma tkunx diġà ngħatat bi tweġiba għall-mistoqsija 23 ta’ hawn fuq) li l-għajnuna hija mfassla biex iżżomm il-funzjonament effiċjenti tas-swieq u tippreserva inċentivi operattivi effiċjenti u sinjali tal-prezzijiet.

………………………………………………………………………………………

1. ikkonferma l-assenza ta’ inċentivi għall-ġenerazzjoni tal-enerġija li tissostitwixxi forom ta’ enerġija li jniġġsu inqas.

………………………………………………………………………………………

1. indika jekk il-miżura tħallsitx għall-kapaċità (EUR għal kull megawatt (MW)) jew għall-output tal-elettriku (EUR/MWh).

……………………………………………………………………………………..

1. Ipprovdi evidenza li l-miżura tissodisfa kull kundizzjoni tad-disinn applikabbli fl-Artikolu 22 tar-Regolament (UE) 2019/943 (il-punt 362 tas-CEEAG).

…………………………………………………………………………………………….

1. Għal riżervi strateġiċi u għal kull miżura oħra għall-adegwatezza tar-riżorsi, inklużi skemi ta’ interruzzjoni, meta l-kapaċità tinżamm barra mis-suq biex jiġi żgurat li l-formazzjoni tal-prezzijiet tas-suq ma tkunx distorta, uri, f’konformità mal-punt 363 tas-CEEAG, li l-kundizzjonijiet kumulattivi li ġejjin huma ssodisfati:
   1. Ir-riżorsi tal-miżura/i għandhom jintbagħtu biss jekk l-operaturi tas-sistema ta’ trażmissjoni x’aktarx jeżawrixxu r-riżorsi ta’ bilanċ tagħhom biex jistabbilixxu ekwilibriju bejn id-domanda u l-provvista.

………………………………………………………………………………………

* 1. Matul il-perjodi ta’ saldu tal-iżbilanċ, meta jintbagħtu r-riżorsi fil-miżura/i, l-iżbilanċi fis-suq għandhom jiġu ssetiljati mill-anqas bil-VoLL jew b’valur ogħla mil-limitu tal-prezz tekniku ta’ dakinhar, skont liema minnhom huwa ogħla.

………………………………………………………………………………………

* 1. L-output tal-miżura/i wara d-dispaċċ għandu jiġi attribwit lill-partijiet responsabbli mill-bilanċ permezz tal-mekkaniżmu ta’ saldu tal-iżbilanċ.

………………………………………………………………………………………

* 1. Ir-riżorsi ma jirċevux remunerazzjoni mis-suq tal-elettriku bl-ingrossa jew mis-swieq tal-ibbilanċjar.

………………………………………………………………………………………

* 1. Ir-riżorsi fil-miżura/i għandhom jinżammu barra mis-swieq tal-enerġija mill-anqas għad-durata tal-perjodu kuntrattwali.

…………………………………………………………………………………………….

1. Fir-rigward tal-miżuri ta’ konġestjoni tan-network, meta r-riżorsi jinżammu barra mis-suq, ikkonferma li dawn ir-riżorsi mhumiex se jirċievu remunerazzjoni mis-suq tal-elettriku bl-ingrossa jew mis-swieq tal-ibbilanċjar u li se jinżammu barra mis-swieq tal-enerġija, mill-inqas għad-durata tal-perjodu kuntrattwali (il-punt 364 tas-CEEAG)..

…………………………………………………………………………………………….

1. Għall-mekkaniżmi ta’ kapaċità għajr ir-riżervi strateġiċi, uri, f’konformità mal-punt 365 tas-CEEAG, li l-miżura:
   1. Hi mfassla b’tali mod li jiżgura li l-prezz imħallas għad-disponibbiltà jqarreb b’mod awtomatiku lejn iż-żero jekk il-livell ta’ kapaċità fornut ikun mistenni li jkun adegwat biex jintlaħaq il-livell ta’ kapaċità mitlub.

…………………………………………………………………………………...

* 1. Tirremunera r-riżorsi parteċipanti għad-disponibbiltà tagħhom biss u tiżgura li r-remunerazzjoni ma taffettwax id-deċiżjonijiet tal-fornitur ta’ kapaċità dwar jekk jiġġenerax jew le.

……………………………………………………………………………...

* 1. Tippermetti li l-obbligi ta’ kapaċità jkunu trasferibbli bejn il-fornituri eliġibbli tal-kapaċità.

…………………………………………………………………………………...

1. Sabiex tiġi vverifikata l-konformità mal-punt 366 tas-CEEAG,uri li l-miżura:
2. Mhux se toħloq distorsjonijiet tas-suq bla bżonn jew tillimita l-kummerċ transżonali.

…………………………………………………………………………………...

1. Mhux se tnaqqas l-inċentivi għall-investiment fil-kapaċità tal-interkonnessjoni — pereżempju billi jitnaqqas id-dħul mill-konġestjoni għal interkonnetturi eżistenti jew ġodda.

…………………………………………………………………………………...

1. Mhux se timmina l-akkoppjament tas-swieq, inkluż għas-swieq tal-istess ġurnata u tal-ibbilanċjar.

…………………………………………………………………………………..

1. Mhux se timmina d-deċiżjonijiet tal-investiment dwar il-kapaċità li jkunu saru qabel il-miżura.

…………………………………………………………………………………..

1. Sabiex tiġi vverifikata l-konformità mal-punt 367 tas-CEEAG, uri li l-kostijiet tal-miżura notifikata se jiġġarrbu mill-parteċipanti fis-suq li jikkontribwixxu għall-ħtieġa tal-miżura/i. Jekk tqis li allokazzjoni tal-kostijiet bħal din mhijiex meħtieġa, spjega għaliex dan huwa l-każ u pprovdi evidenza, inkluż dik miġbura fil-konsultazzjoni pubblika. [[8]](#footnote-9)

…………………………………………………………………………………………...

1. Skont il-punt 72 tas-CEEAG, iġġustifika l-konformità tal-miżura notifikata mal-kriterji għal attivitajiet ekonomiċi ambjentalment sostenibbli previsti fl-Artikolu 3 tar-Regolament (UE) 2020/852 tal-Parlament Ewropew u tal-Kunsill[[9]](#footnote-10), inkluż il-prinċipju “la tagħmilx ħsara sinifikanti”,[[10]](#footnote-11) jew metodoloġiji komparabbli oħra.

1. Skont il-punt 75 tas-CEEAG, f’każijiet meta l-Istat Membru jagħżel li jimplimenta proċedura kompetittiva tal-offerti, iċċara jekk il-miżura nnotifikata tinkludix karatteristiċi li jiffaċilitaw il-parteċipazzjoni tal-SMEs jew tal-komunitajiet tal-enerġija rinnovabbli. Jekk dan ikun il-każ, ipprovdi informazzjoni dwar dawn il-karatteristiċi u ġġustifika kif l-effetti pożittivi tal-iżgurar tal-parteċipazzjoni u tal-aċċettazzjoni tal-SMEs fil-miżura/i notifikata/i jegħlbu l-effetti ta’ distorsjoni possibbli.

…………………………………………………………………………………………….

1. Sabiex tiġi verifikata l-konformità mal-punti 368 u 369 tas-CEEAG:
2. F’każ li l-miżura nnotifikata tinċentiva investimenti ġodda fil-fjuwils fossili li jniġġsu l-aktar, spjega jekk il-miżura, inklużi l-miżuri ta’ konġestjoni tan-network u l-iskemi ta’ interruzzjoni, tirrispettax il-limitu tal-emissjonijiet applikabbli għall-mekkaniżmi ta’ kapaċità stabbilit fl-Artikolu 22 tar-Regolament (UE) 2019/943.

…………………………………………………………………………………...

1. Jekk il-miżura nnotifikata tinċentiva investimenti ġodda fil-ġenerazzjoni tal-enerġija mħaddma bil-gass naturali, spjega kif il-miżura se tiżgura li tikkontribwixxi għall-kisba tal-mira klimatika tal-Unjoni għall-2030 u l-mira tan-newtralità klimatika għall-2050. B’mod partikolari, spjega kif se jiġi evitat il-lock in ta’ tali impjanti tal-ġenerazzjoni tal-enerġija mħaddma bil-gass jew it-tagħmir għall-produzzjoni tal-enerġija mħaddma bil-gass.

…………………………………………………………………………………...

1. Fir-rigward tal-miżuri jew tal-iskemi ta’ għajnuna individwali li jibbenefikaw biss lil għadd partikolarment limitat ta’ benefiċjarji jew lil benefiċjarju stabbilit, uri, b’żieda ma’ dan, li l-miżura ta’ għajnuna proposta mhix se twassal għal saħħa akbar fis-suq (il-punt 370 tas-CEEAG).

|  |
| --- |
| **Taqsima C: Evalwazzjoni** |

*Biex tipprovdi l-informazzjoni f’din it-taqsima, irreferi għall-punti 76(a) u l-Kapitolu 5 (il-punti 455-463) tas-CEEAG.*

1. Jekk il-miżura/i notifikata/i taqbeż/jaqbżu l-limiti tal-baġit/tan-nefqa fil-punt 456 tas-CEEAG, spjega għaliex fil-fehma tiegħek għandha tapplika l-eċċezzjoni fil-punt 457 tas-CEEAG, jew ehmeż ma’ din il-formola ta’ notifika Anness li jinkludi abbozz ta’ pjan ta’ evalwazzjoni li jkopri l-kamp ta’ applikazzjoni msemmi fil-punt 458 tas-CEEAG[[11]](#footnote-12).

…………………………………………………………………………………………….

1. Jekk jiġi pprovdut abbozz ta’ pjan ta’ evalwazzjoni:
   * 1. ipprovdi sommarju hawn taħt, ta’ dak l-abbozz tal-pjan ta’ evalwazzjoni inkluż fl-Anness.

…………………………………………………………………………………...

* + 1. ikkonferma li l-punt 460 tas-CEEAG se jiġi rrispettat.

…………………………………………………………………………………...

* + 1. ipprovdi d-data u l-link tal-internet meta l-pjan ta’ evalwazzjoni se jkun disponibbli għall-pubbliku.

…………………………………………………………………………………...

1. Sabiex tivverifika l-konformità mal-punt 459(b) tas-CEEAG, f’każ li l-iskema ta’ għajnuna bħalissa ma tkunx soġġetta għal evalwazzjoni *ex post* u d-durata tagħha taqbeż it-tliet snin, ikkonferma li se tinnotifika abbozz ta’ pjan ta’ evalwazzjoni fi żmien 30 jum tax-xogħol wara modifika sinifikanti li żżid il-baġit tal-iskema għal aktar minn EUR 150 miljun fi kwalunkwe sena partikolari jew EUR 750 miljun matul id-durata totali tal-iskema.

………………………………………………………………………………………………

1. Sabiex tivverifika l-konformità mal-punt 459(c) tas-CEEAG, f’każ li l-iskema ta’ għajnuna bħalissa ma tkunx soġġetta għal evalwazzjoni *ex pos*t, ipprovdi evidenza hawn taħt li l-Istat Membru se jimpenja ruħu li jinnotifika abbozz ta’ pjan ta’ evalwazzjoni fi żmien 30 jum tax-xogħol wara r-reġistrazzjoni fil-kontijiet uffiċjali fil-każ li n-nefqa tas-sena preċedenti taqbeż il-EUR 150 miljun.

………………………………………………………………………………………………

1. Sabiex tiġi vverifikata l-konformità mal-punt 461 tas-CEEAG:
2. Iċċara jekk l-espert indipendenti ntgħażilx diġà jew hux se jintgħażel fil-futur.

…………………………………………………………………………………........

1. Ipprovdi informazzjoni dwar il-proċedura tal-għażla tal-espert.

…………………………………………………………………………………........

1. Iġġustifika kif l-espert huwa indipendenti mill-awtorità tal-għoti.

……………………………………………………………………………................

1. F’konformità mad-dispożizzjonijiet tal-punt 461 tas-CEEAG:
2. Ipprovdi l-iskadenzi proposti tiegħek għas-sottomissjoni tar-rapport ta’ evalwazzjoni *interim* u finali. Innota li r-rapport ta’ evalwazzjoni finali jrid jiġi ppreżentat lill-Kummissjoni fi żmien xieraq biex tkun tista’ ssir il-valutazzjoni tal-estensjoni possibbli tal-iskema ta’ għajnuna u mhux aktar tard minn 9 xhur qabel l-iskadenza tagħha, f’konformità mal-punt 463 tas-CEEAG. Innota li din l-iskadenza tista’ titnaqqas għal skemi li jiskattaw ir-rekwiżit ta’ evalwazzjoni fl-aħħar sentejn ta’ implimentazzjoni tagħhom.

…………………………………………………………………………………........

1. Ikkonferma li r-rapport ta’ evalwazzjoni *interim* u finali se jsir pubbliku. Ipprovdi d-data u l-link tal-internet meta dawn ir-rapporti se jkunu disponibbli għall-pubbliku.

………………………………………………………………………………………

|  |
| --- |
| **Taqsima D: Rappurtar u Monitoraġġ** |

*Biex tipprovdi l-informazzjoni f’din it-taqsima, irreferi għat-Taqsima 6 (il-punti 464-465) tas-CEEAG.*

1. Ikkonferma li l-Istat Membru se jikkonforma mar-rekwiżiti dwar ir-rappurtar u l-monitoraġġ previsti fit-Taqsima 6, il-punti 464 u 465, tas-CEEAG.

………………………………………………………………………………………….....

1. ĠU C 80, 18.2.2022, p. 1. [↑](#footnote-ref-2)
2. Nixtiequ niġbdulek l-attenzjoni li għal skema ta’ għajnuna, id-durata hija l-perjodu li matulu tista’ tiġi ppreżentata applikazzjoni għall-għajnuna u tittieħed deċiżjoni dwarha (inkluż għaldaqstant iż-żmien meħtieġ biex l-awtoritajiet nazzjonali japprovaw l-applikazzjonijiet għall-għajnuna). Id-durata msemmija f’din il-mistoqsija mhijiex marbuta mat-tul tal-kuntratti li ġew konklużi taħt l-iskema ta’ għajnuna, li jistgħu jkomplu lil hinn mid-durata tal-miżura. [↑](#footnote-ref-3)
3. Innota li bidla fil-baġit reali jew stmat tista’ tkun bidla fl-għajnuna, li tkun tirrikjedi notifika ġdida. [↑](#footnote-ref-4)
4. F’konformità mal-punt 19(89) tas-CEEAG, “standard tal-Unjoni” tfisser:

   *standard obbligatorju tal-Unjoni li jiffissa l-livelli li għandhom jintlaħqu f’termini ambjentali minn impriżi individwali, esklużi standards jew miri stabbiliti fil-livell tal-Unjoni li huma vinkolanti għall-Istati Membri iżda mhux għall-impriżi individwali;*

   *l-obbligu li jintużaw l-aqwa tekniki disponibbli (BAT, best available techniques), kif definit fid-Direttiva 2010/75/UE, u li jiġi żgurat li l-livelli ta’ emissjonijiet ma jkunux ogħla minn dawk li kienu jintlaħqu bl-applikazzjoni tal-BAT; meta l-livelli ta’ emissjonijiet assoċjati mal-BAT ikunu ġew definiti f’atti ta’ implimentazzjoni adottati skont id-Direttiva 2010/75/UE jew taħt direttivi applikabbli oħra, dawk il-livelli jkunu applikabbli għall-fini ta’ dawn il-linji gwida; meta dawk il-livelli jiġu espressi bħala firxa, ikun applikabbli l-ewwel livell limitu milħuq mill-BAT fir-rigward tal-impriża kkonċernata.* [↑](#footnote-ref-5)
5. Innota li n-nota 42 f’qiegħ il-paġna tas-CEEAG tipprevedi li “*Jenħtieġ li jiġu evitati limiti minimi jew massimi tal-prezzijiet li jillimitaw il-proċess kompetittiv u jikkompromettu l-proporzjonalità, anki jekk ikunu żero.”* [↑](#footnote-ref-6)
6. Irreferi wkoll għal aktar informazzjoni fil-punti 51-53 kif ukoll fin-noti 45, 46 u 55 f’qiegħ il-paġna tas-CEEAG. [↑](#footnote-ref-7)
7. Il-finanzjament tal-Unjoni mmaniġġjat ċentralment huwa l-finanzjament tal-Unjoni mmaniġġjat ċentralment mill-istituzzjonijiet, l-aġenziji, l-impriżi konġunti jew korpi oħra tal-Unjoni Ewropea li mhuwiex direttament jew indirettament taħt il-kontroll tal-Istat Membru. [↑](#footnote-ref-8)
8. F’konformità mal-punt 367 tal-EEAG*, “tali allokazzjoni tal-kost tista’ ma tkunx meħtieġa jekk l-Istat Membru jipprovdi analiżi fuq il-bażi ta’ evidenza, inkluża dik miġbura fil-konsultazzjoni pubblika, li turi li l-allokazzjoni tal-kostijiet b’dan il-mod timmina l-effettività tal-kost tal-miżura jew tirriżulta f’distorsijiet severi għall-kompetizzjoni li jimminaw b’mod ċar il-benefiċċji potenzjali ta’ tali allokazzjoni tal-kost"*. [↑](#footnote-ref-9)
9. Ir-Regolament (UE) 2020/852 tal-Parlament Ewropew u tal-Kunsill tat-18 ta’ Ġunju 2020 dwar l-istabbiliment ta’ qafas biex jiġi ffaċilitat l-investiment sostenibbli, u li jemenda r-Regolament (UE) 2019/2088 (ĠU L 198, 22.6.2020, p. 13). [↑](#footnote-ref-10)
10. Innota li f’konformità man-nota 50 f'qiegħ il-paġna tas-CEEAG, “*Għal miżuri li jkunu identiċi għal miżuri fil-Pjanijiet ta’ Rkupru u Reżiljenza kif approvati mill-Kunsill, il-konformità tagħhom mal-prinċipju “La tagħmilx ħsara sinifikanti” titqies bħala ssodisfata peress li din diġà ġiet ivverifikata.”* [↑](#footnote-ref-11)
11. Il-mudell għall-formola ta’ informazzjoni supplimentari għan-notifika ta’ pjan ta’ evalwazzjoni (Parti III.8) huwa aċċessibbli hawnhekk: [https://competition-policy.ec.europa.eu/state-aid/legislation/forms-notifications-and-reporting\_en#evaluation-plan](#evaluation-plan) [↑](#footnote-ref-12)