|  |
| --- |
| Partea III.6Actualizare\* Fișă de informații suplimentare privind ajutoarele de stat acordate în temeiul Orientărilor din 2022 privind ajutoarele de stat pentru climă, protecția mediului și energie (OACME)[[1]](#footnote-2) Secțiunea 4.8 – Ajutoare pentru siguranța alimentării cu energie electrică   * încă neadoptată oficial |

*Prezentul formular de notificare trebuie utilizat pentru notificarea oricărui ajutor care face obiectul Orientărilor din 2022 privind ajutoarele de stat pentru climă, protecția mediului și energie (denumite în continuare „OACME”).*

*Prezentul formular de notificare se referă la măsurile cuprinse în secțiunea 4.8 din OACME. În cazul în care notificarea include măsuri care fac obiectul mai multor secțiuni din OACME, vă rugăm să completați și formularul de notificare corespunzător care se referă la secțiunea respectivă din OACME.*

*Toate documentele furnizate de statele membre ca anexe la prezentul formular de notificare trebuie numerotate, iar în secțiunile relevante din prezentul formular de notificare trebuie să se facă trimitere la numerele documentelor.*

|  |
| --- |
| **Secțiunea A: Rezumatul principalelor caracteristici ale măsurii (măsurilor) notificate** |

1. **Contextul și obiectivul (obiectivele) măsurii (măsurilor) notificate.**
2. Dacă nu au fost deja discutate în secțiunea 5.2 din Formularul de informații generale (Partea I), vă rugăm să precizați contextul și obiectivul principal al măsurii.

………………………………………………………………………………………..

1. Vă rugăm să indicați orice alte obiective vizate de măsură. Pentru orice obiective care nu vizează siguranța alimentării cu energie electrică, vă rugăm să explicați dacă acestea pot conduce la denaturări ale pieței interne.

1. **Intrare în vigoare și durată**:
2. În măsura în care nu au fost deja furnizate în secțiunea 5.5 din Formularul de informații generale (Partea I), vă rugăm să indicați data de la care măsura (măsurile) este (sunt) planificată (planificate) să intre în vigoare.

1. Vă rugăm să indicați durata măsurii (măsurilor)[[2]](#footnote-3).

1. **Beneficiar(i)**
2. Dacă nu au fost deja furnizate în secțiunea 3 din Formularul de informații generale (Partea I), vă rugăm să descrieți beneficiarul potențial (beneficiarii potențiali) al (ai) măsurii (măsurilor).

1. Vă rugăm să indicați locul în care se află beneficiarul (beneficiarii) (și anume dacă numai entitățile economice situate în statele membre respective sau și în alte state membre sunt eligibile să participe la măsură).

1. Pentru a evalua conformitatea cu punctul 15 din OACME, vă rugăm să precizați dacă se acordă ajutor în cadrul măsurii în favoarea unei întreprinderi (persoană fizică sau parte a unei scheme) care face obiectul unui ordin de recuperare neexecutat în urma unei decizii anterioare a Comisiei de declarare a unui ajutor ca fiind ilegal și incompatibil cu piața internă.

În caz afirmativ, vă rugăm să furnizați informații cu privire la cuantumul ajutorului care nu a fost încă recuperat, astfel încât Comisia să țină seama de acesta în evaluarea măsurii (măsurilor) de ajutor notificate.

1. Vă rugăm să confirmați că măsura (măsurile) nu implică ajutoare pentru activități care nu intră în domeniul de aplicare al OACME (a se vedea punctul 13 din OACME). În caz contrar, vă rugăm să furnizați detalii.

1. **Buget**
2. Dacă nu au fost deja menționate în tabelul de la secțiunea 7.1 din Formularul de informații generale (Partea I), vă rugăm să furnizați bugetul anual și/sau total pentru întreaga durată a măsurii (măsurilor); dacă bugetul total nu este cunoscut (de exemplu, deoarece depinde de rezultatele licitațiilor), vă rugăm să indicați un buget estimat, inclusiv ipotezele utilizate pentru calcularea bugetului estimat respectiv[[3]](#footnote-4).

|  |
| --- |
| **Secțiunea B: Evaluarea compatibilității ajutorului** |

|  |
| --- |
| *Condiția pozitivă: ajutorul trebuie să faciliteze dezvoltarea unei activități economice* |

|  |
| --- |
| Contribuția la dezvoltarea unei activități economice |

*Pentru a furniza informațiile din prezenta secțiune, vă rugăm să consultați secțiunea 3.1.1 (punctele 23-25), secțiunea 4.8.1 și secțiunea 4.8.2 (punctele 325-328) din OACME.*

1. Articolul 107 alineatul (3) litera (c) din Tratatul privind funcționarea Uniunii Europene (TFUE) prevede că Comisia poate declara compatibile „*ajutoarele destinate să faciliteze dezvoltarea anumitor activități sau a anumitor regiuni economice, în cazul în care acestea nu modifică în mod nefavorabil condițiile schimburilor comerciale într-o măsură care contravine interesului comun*”. Prin urmare, ajutoarele compatibile în temeiul dispoziției respective din TFUE trebuie să contribuie la dezvoltarea anumitor activități economice.

Pentru a evalua conformitatea cu punctul 23 din OACME, vă rugăm să identificați activitățile economice care vor fi facilitate ca urmare a ajutorului și modul în care este sprijinită dezvoltarea acestor activități. Punctul 328 din OACME oferă exemple de activități economice de acest tip care au legătură cu măsuri menite să asigure o mai mare siguranță a alimentării cu energie electrică.

1. Pentru a evalua conformitatea cu punctul 25 din OACME, vă rugăm „*să descrieți dacă și cum va contribui ajutorul la îndeplinirea obiectivelor politicii în domeniul climei, ale politicii de mediu și ale politicii energetice a Uniunii și, mai precis, beneficiile preconizate ale ajutorului în ceea ce privește contribuția semnificativă a acestuia la protecția mediului, inclusiv la atenuarea schimbărilor climatice, sau la funcționarea eficientă a pieței interne a energiei*”.

1. Vă rugăm să descrieți cerințele aplicabile beneficiarului (beneficiarilor) [de exemplu, prin includerea oricăror cerințe tehnice, de mediu (și anume autorizații), financiare (și anume garanții) sau alte cerințe pe care beneficiarul (beneficiarii) trebuie să le respecte].

…………………………………………………………………………………………….

1. Vă rugăm să furnizați informații cu privire la justificarea măsurii, astfel cum se prevede în secțiunea 4.8.1 (punctul 325) din OACME.

1. Vă rugăm să furnizați informații cu privire la domeniul de aplicare al măsurii, astfel cum se prevede în secțiunea 4.8.2 (punctele 326-327) din OACME.

|  |
| --- |
| Efectul stimulativ |

*Pentru a furniza informațiile din prezenta secțiune, vă rugăm să consultați punctul 329 și secțiunea 3.1.2. (punctele 29, 30, 31 și 32) din OACME.*

1. Pentru a demonstra conformitatea cu punctele 29 și 31 din OACME:
2. vă rugăm să confirmați că începutul lucrărilor la proiect sau al activității nu a avut loc înainte ca cererea de ajutor să fie depusă, în scris, de către beneficiar la autoritățile naționale

SAU

1. în cazul proiectelor care au început înainte de depunerea cererii de ajutor, vă rugăm să demonstrați că proiectul se încadrează în unul dintre cazurile excepționale prevăzute la punctul 31 din OACME [literele (a), (b) sau (c)].

1. Pentru a demonstra conformitatea cu punctul 30 din OACEM, vă rugăm să confirmați că cererea de ajutor include cel puțin numele solicitantului, o descriere a proiectului sau a activității, inclusiv amplasarea sa, și cuantumul ajutorului necesar pentru realizarea acestuia (acesteia).

1. Pentru a demonstra conformitatea cu punctul 32 din OACME, vă rugăm să indicați dacă există standarde ale Uniunii[[4]](#footnote-5) aplicabile măsurii notificate, standarde naționale obligatorii mai stricte sau mai ambițioase decât standardele corespunzătoare ale Uniunii sau standarde naționale obligatorii adoptate în absența standardelor Uniunii. În acest context, vă rugăm să furnizați informații pentru a demonstra efectul stimulativ.

…………………………………………………………………………………………….

1. În cazurile în care standardul relevant al Uniunii a fost deja adoptat, dar nu este încă în vigoare, vă rugăm să demonstrați că ajutorul are un efect stimulativ deoarece stimulează implementarea și finalizarea investiției cu cel puțin 18 luni înainte de intrarea în vigoare a standardului.

…………………………………………………………………………………………….

|  |
| --- |
| Absența încălcării vreunei dispoziții relevante din dreptul Uniunii |

*Pentru a furniza informațiile din prezenta secțiune, vă rugăm să consultați secțiunea 3.1.3 (punctul 33 din OACME).*

1. Vă rugăm să furnizați informații pentru a confirma respectarea dispozițiilor relevante ale dreptului Uniunii, în concordanță cu punctul 33 din OACME [a se vedea, de exemplu, întrebarea49 referitoare la conformitatea cu Regulamentul (UE) 2019/943].

…………………………………………………………………………………………….

1. În cazul în care se utilizează o taxă pentru finanțarea măsurii (măsurilor) (a se vedea întrebarea 54 de mai jos), vă rugăm să clarificați dacă:

* 1. taxa se aplică în mod egal produselor naționale și celor importate;

* 1. măsura notificată va aduce beneficii în mod egal produselor naționale și produselor importate.

|  |
| --- |
| *Condiția negativă: ajutorul nu poate modifica în mod necorespunzător condițiile schimburilor comerciale într-o măsură care contravine interesului comun* |

|  |
| --- |
| 2.1. Reducerea la minimum a denaturărilor în ceea ce privește concurența și schimburile comerciale |

|  |
| --- |
| Necesitatea ajutorului |

*Pentru a furniza informațiile din prezenta secțiune, vă rugăm să consultați secțiunea 4.8.4.1 (punctele 331-339 din OACME).*

1. Punctul 331 din OACME prevede că natura și cauzele problemei de siguranță a alimentării cu energie electrică și, prin urmare, necesitatea ajutorului de stat pentru a asigura siguranța alimentării cu energie electrică trebuie analizate și cuantificate în mod corespunzător, inclusiv în ceea ce privește momentul și locul în care este de așteptat să apară problema, în raport, după caz, cu standardul de fiabilitate definit la articolul 25 din Regulamentul (UE) 2019/943.

Vă rugăm să furnizați o analiză care să identifice și să cuantifice problema de siguranță a alimentării cu energie electrică. Vă rugăm să furnizați în răspuns detalii care să aibă în vedere considerațiile de la punctele 331-333 din OACME.

…………………………………………………………………………………………….

1. În concordanță cu punctul 334 din OACME, pentru măsurile legate de riscul de crize în sectorul energiei electrice, vă rugăm să furnizați planul național de pregătire pentru riscuri prevăzut la articolul 11 din Regulamentul (UE) 2019/941 în care ar trebui să fie identificată măsura propusă.

…………………………………………………………………………………………….

1. În concordanță cu punctul 335 din OACME și în cazul unei propuneri prin care se urmărește introducerea mai multor măsuri vizând siguranța alimentării cu energie electrică, vă rugăm să explicați în termeni clari modul în care acestea interacționează între ele pentru a asigura eficacitatea globală din punctul de vedere al costurilor a măsurilor combinate pentru asigurarea siguranței alimentării, de exemplu, în ceea ce privește mecanismele de asigurare a capacității, precizând modul în care acestea ating (dar fără a depăși) standardul de fiabilitate menționat la punctul 331.

…………………………………………………………………………………………….

1. În concordanță cu punctul 336 din OACME, vă rugăm să identificați disfuncționalitatea (disfuncționalitățile) cadrului de reglementare sau disfuncționalitatea (disfuncționalitățile) pieței, alături de orice alte probleme care împiedică atingerea unui nivel suficient de siguranță a alimentării cu energie electrică (și de protecție a mediului, dacă este cazul) în absența intervenției.

…………………………………………………………………………………………….

1. În concordanță cu punctul 337 din OACME, vă rugăm să identificați măsurile existente care vizează deja disfuncționalitatea (disfuncționalitățile) pieței sau a (ale) cadrului de reglementare ori alte probleme identificate la punctul 336. În măsura în care este necesar, puteți face trimitere la dovezile deja furnizate în cadrul răspunsului la întrebarea 16 de mai sus.

…………………………………………………………………………………………….

1. În concordanță cu punctul 338 din OACME, vă rugăm să demonstrați motivele pentru care nu este de așteptat ca piața să poată asigura siguranța alimentării cu energie electrică în absența ajutorului de stat, ținând seama de reformele și îmbunătățirile pieței planificate de statele membre și de evoluțiile tehnologiei.

…………………………………………………………………………………………….

1. Vă rugăm să furnizați următoarele informații prevăzute la punctul 339 din OACME:
   1. evaluarea impactului producției variabile, inclusiv a celei provenite de la sistemele învecinate;

…………………………………………………………………………………………….

* 1. evaluarea impactului participării la nivelul cererii și al stocării, inclusiv o descriere a măsurilor menite să încurajeze managementul cererii de energie;

…………………………………………………………………………………………….

* 1. evaluarea existenței reale sau potențiale a interconexiunilor și a infrastructurii rețelelor interne majore de transport, inclusiv o descriere a proiectelor aflate în construcție și a celor planificate;

…………………………………………………………………………………………….

* 1. evaluarea oricărui alt element care ar putea provoca sau exacerba problema siguranței alimentării cu energie electrică precum plafoanele impuse prețurilor angro sau alte disfuncționalități ale cadrului de reglementare ori ale pieței. Dacă este cazul, vă rugăm să furnizați și să luați în considerare planul de punere în aplicare pentru măsurile de eliminare a eventualelor denaturări identificate în materie de reglementare sau a eventualelor disfuncționalități identificate ale pieței, precum și avizul Comisiei cu privire la acest plan de punere în aplicare în temeiul articolului 20 alineatele (3) și (5) din Regulamentul (UE) 2019/943;

…………………………………………………………………………………………….

* 1. orice conținut relevant al unui plan de acțiune prevăzut la articolul 15 din Regulamentul (UE) 2019/943.

|  |
| --- |
| Caracterul adecvat |

*Pentru a furniza informațiile din prezenta secțiune, vă rugăm să consultați secțiunea 4.8.4.2 (punctele 341-342) din OACME.*

1. Pentru a verifica conformitatea cu punctul 341 din OACME:
   1. vă rugăm să explicați ce modalități alternative de asigurare a siguranței alimentării cu energie electrică s-au luat în considerare, în special o organizare mai eficientă a pieței energiei electrice care să poată atenua disfuncționalitățile pieței de natură să submineze siguranța alimentării cu energie electrică. În această privință, punctul 341 din OACME oferă exemple de îmbunătățiri ale organizării pieței energiei electrice (îmbunătățirea modului în care funcționează decontarea dezechilibrelor de pe piața energiei electrice, o mai bună integrare a producției variabile, stimularea și integrarea consumului dispecerizabil și a stocării, facilitarea transmiterii unor semnale de preț eficiente, eliminarea barierelor din calea comerțului transfrontalier și îmbunătățirea infrastructurii, inclusiv interconectarea);

…………………………………………………………………………………………….

* 1. vă rugăm să demonstrați că, în pofida îmbunătățirilor corespunzătoare și proporționale aduse organizării pieței și investițiilor în active de rețea, indiferent dacă acestea sunt deja implementate sau numai planificate, persistă o preocupare legată de siguranța alimentării (punctul 341 din OACME);

…………………………………………………………………………………….............

1. În ceea ce privește măsurile de congestionare a rețelelor, vă rugăm, în plus, să explicați cum se îmbunătățește eficiența măsurilor de redispecerizare în conformitate cu articolul 13 din Regulamentul (UE) 2019/943 (punctul 342 din OACME).

|  |
| --- |
| Eligibilitatea |

*Pentru a furniza informațiile din prezenta secțiune, vă rugăm să consultați secțiunea 4.8.4.3. (punctele 343-346) din OACME.*

1. Pentru a demonstra conformitatea cu punctul 343 din OACME, vă rugăm să confirmați că măsura va fi deschisă tuturor beneficiarilor sau proiectelor care, din punct de vedere tehnic, au capacitatea de a contribui în mod eficient la realizarea obiectivului siguranței alimentării (de exemplu, producerea, stocarea, consumul dispecerizabil, agregarea unităților mici în blocuri mai mari).

…………………………………………………………………………………………….

1. În concordanță cu punctul 344 din OACEM, vă rugăm să explicați dacă există limitări privind participarea la măsura propusă pentru siguranța alimentării menite să garanteze că aceste măsuri nu subminează protecția mediului.

…………………………………………………………………………………………….

1. În cazul în care măsura pentru siguranța alimentării care a fost notificată cuprinde criterii sau caracteristici suplimentare care au drept scop să promoveze participarea unor tehnologii mai ecologice (sau să reducă participarea tehnologiilor poluante) necesare pentru a sprijini realizarea obiectivelor Uniunii în materie de protecție a mediului, vă rugăm să demonstrați că aceste criterii sau caracteristici suplimentare sunt obiective, transparente și nediscriminatorii în raport cu obiectivele de protecție a mediului identificate în mod clar și nu vor conduce la supracompensarea beneficiarilor (punctul 345 din OACME).

1. În concordanță cu punctul 346 din OACME:
   1. vă rugăm să indicați dacă măsura pentru siguranța alimentării cu energie electrică va fi deschisă participării transfrontaliere directe a furnizorilor de capacitate situați într-un alt stat membru. În caz contrar, vă rugăm să prezentați o justificare;

……………………………………………………………………………………….........

* 1. vă rugăm să demonstrați că pentru capacitatea externă care poate asigura o performanță tehnică echivalentă cu cea a capacităților interne se va oferi posibilitatea de a participa la același proces concurențial ca și capacitatea internă;

…………………………………………………………………………………………...

* 1. dacă este cazul, vă rugăm să demonstrați conformitatea cu normele relevante privind participarea transfrontalieră la mecanismele de asigurare a capacității prevăzute la articolul 26 din Regulamentul (UE) 2019/943.

|  |
| --- |
| Consultarea publică |

*Pentru a furniza informațiile din prezenta secțiune, vă rugăm să consultați secțiunea 4.8.4.4. (punctele 348-351) din OACME.*

1. Vă rugăm să explicați dacă măsura necesită sau nu o consultare publică în temeiul secțiunii 4.8.4.4. și, în caz contrar, de ce nu.

……………………………………………………………………………………………

1. În cazul în care măsura necesită o consultare publică, vă rugăm:
   1. să precizați durata consultării publice și să furnizați un rezumat al principalelor aspecte abordate;

…………………………………………………………………………………………..

* 1. în concordanță cu cerințele de la punctul 350 din OACME, vă rugăm să furnizați adresa site-ului web public unde vor fi/sunt publicate chestionarele de consultare și rezumatul răspunsurilor guvernului.

|  |
| --- |
| Proporționalitatea |

*Pentru a furniza informațiile din prezenta secțiune, vă rugăm să consultați secțiunea 3.2.1.3 (punctele 49-53 și 55) și secțiunea 4.8.4.5 (punctele 353-357) din OACME. Vă atragem atenția asupra faptului că următoarele două secțiuni 2.1.5.1 și 2.1.5.2 sunt alternative. Vă rugăm să furnizați răspunsuri numai la secțiunea aplicabilă, în funcție de modul în care este concepută măsura propusă.*

|  |
| --- |
| Proporționalitatea ajutorului acordat printr-o procedură de ofertare concurențială |

*Pentru a furniza informațiile solicitate în prezenta secțiune, vă rugăm să consultați secțiunea 3.2.1.3 (punctele 49, 50, 51, 52, 53 și 55) și punctele 353, 354 și 356 din OACME.*

*Prezenta secțiune nu se aplică în cazul în care ajutorul se acordă fără o procedură de ofertare concurențială. Pentru măsurile de acest tip, vă rugăm să consultați direct secțiunea 2.1.5.2.*

1. Pentru a evalua conformitatea cu punctul 353 din OACME și în cazul în care nu a fost deja prezentată în cadrul răspunsului la întrebarea 16 de mai sus, vă rugăm să furnizați o analiză utilizată pentru a stabili nivelul cererii în ceea ce privește măsura notificată de siguranță a alimentării bazată pe standardul de fiabilitate sau pe analiza cost-beneficiu. Vă rugăm să confirmați că analiza utilizată pentru a stabili nivelul cererii a fost efectuată cu cel mult douăsprezece luni înainte de momentul în care se stabilește nivelul cererii.

…………………………………………………………………………………………….

1. În concordanță cu punctul 354 din OACME, vă rugăm să demonstrați că intervalul de timp dintre acordarea ajutorului și termenul până la care trebuie livrate proiectele va permite o concurență efectivă între diferitele proiecte eligibile.

…………………………………………………………………………………………….

1. În concordanță cu punctul 356 din OACME, vă rugăm să demonstrați că beneficiarii măsurilor de siguranță a alimentării vor beneficia de stimulente eficiente pentru a contribui la siguranța alimentării în decursul perioadei de livrare. În general, aceste stimulente ar trebui să fie legate de valoarea pierderilor datorate întreruperii alimentării cu energie electrică (*value of lost load* - VoLL), stabilită în conformitate cu articolul 11 din Regulamentul (UE) 2019/943.

…………………………………………………………………………………………….

1. Pentru a verifica conformitatea cu punctele 49 și 50 din OACME, vă rugăm să furnizați următoarele informații:
2. vă rugăm să explicați modul în care autoritățile se asigură că procedura de ofertare este deschisă, clară, transparentă și nediscriminatorie, bazată pe criterii obiective, definită *ex ante* în conformitate cu obiectivul măsurii și reducând la minimum riscul de prezentare a unor oferte strategice [punctul 49 litera (a) din OACME];

1. criteriile de selecție utilizate pentru stabilirea clasamentului ofertelor și, în cele din urmă, pentru identificarea nivelului ajutorului în cadrul procedurii de ofertare concurențiale. Mai exact:
   1. vă rugăm să furnizați lista criteriilor de selecție și să precizați care dintre acestea sunt/nu sunt legate direct sau indirect de obiectivele principale ale măsurii. Vă rugăm să includeți ponderea acestora;

* 1. vă rugăm să explicați modul în care criteriile de selecție stabilesc o legătură directă sau indirectă între contribuția la obiectivele principale ale măsurii (măsurilor) și cuantumul ajutorului cerut de solicitant. Această legătură poate fi exprimată, de exemplu, ca ajutor per unitate de protecție a mediului sau ca ajutor per unitate de energie (punctul 50 și nota de subsol 44 din OACME);

* 1. în cazul în care există alte criterii de selecție care nu sunt legate direct sau indirect de obiectivele principale ale măsurii, vă rugăm să indicați motivele abordării propuse și să explicați în ce mod aceasta corespunde obiectivelor urmărite de măsură. Vă rugăm să confirmați, de asemenea, că aceste criterii nu reprezintă mai mult de 30 % din ponderea tuturor criteriilor de selecție (punctul 50 din OACME);

* 1. vă rugăm să explicați cu cât timp vor fi publicate criteriile de selecție înainte de termenul de depunere a candidaturilor în cadrul fiecărei proceduri de ofertare concurențiale [punctul 49 litera (b) și nota de subsol 43 din OACME];

1. vă rugăm să confirmați că bugetul sau volumul aferent procedurii de ofertare reprezintă o constrângere obligatorie în sensul că se poate preconiza că nu toți ofertanții vor primi ajutor [punctul 49 litera (c) din OACME];

1. vă rugăm să furnizați informații cu privire la numărul rundelor de licitație avute în vedere și la numărul preconizat de ofertanți în prima rundă și de-a lungul timpului;

1. în cazul uneia sau mai multor proceduri de ofertare subcotate, vă rugăm să explicați modul și termenul în care va fi corectată proiectarea procedurilor de ofertare în timpul punerii în aplicare a schemei pentru a restabili concurența efectivă [punctul 49 litera (c) din OACME];

1. vă rugăm să confirmați că sunt evitate ajustările *ex post* ale rezultatului procedurii de ofertare (cum ar fi negocierile ulterioare privind rezultatele ofertei sau raționalizarea) [punctul 49 litera (d) din OACME];

1. în cazul în care există posibilitatea de „*oferte cu zero subvenții*”, vă rugăm să explicați cum se va asigura proporționalitatea;

1. vă rugăm să clarificați dacă autoritățile prevăd utilizarea unor niveluri minime sau plafoane ale prețurilor în cadrul procedurii de ofertare concurențiale. În caz afirmativ, vă rugăm să justificați utilizarea acestora și să explicați modul în care acestea nu restrâng procedura de ofertare concurențială[[5]](#footnote-6) (punctul 49 și nota de subsol 42 din OACME).

|  |
| --- |
| Proporționalitatea ajutorului care nu este acordat printr-o procedură de ofertare concurențială |

*Pentru a furniza informațiile din prezenta secțiune, vă rugăm să consultați punctele 51-55 și 353-357 din OACME*.

*Prezenta secțiune nu se aplică măsurilor în cadrul cărora acordarea ajutoarelor are loc prin intermediul unei proceduri de ofertare concurențială. Pentru măsurile de acest tip, vă rugăm să răspundeți în mod direct la secțiunea 2.5.1.1 de mai sus.*

1. Pentru a evalua conformitatea cu punctul 353 din OACME și în cazul în care nu a fost deja prezentată în cadrul răspunsului la întrebarea 16 de mai sus, vă rugăm să furnizați o analiză utilizată pentru a stabili nivelul cererii în ceea ce privește măsura notificată de siguranță a alimentării bazată pe standardul de fiabilitate sau pe analiza cost-beneficiu. Vă rugăm să confirmați că analiza utilizată pentru a stabili nivelul cererii a fost efectuată cu cel mult douăsprezece luni înainte de momentul în care se stabilește nivelul cererii.

…………………………………………………………………………………………….

1. În concordanță cu punctul 354 din OACME, vă rugăm să demonstrați că intervalul de timp dintre acordarea ajutorului și termenul până la care trebuie livrate proiectele va permite o concurență efectivă între diferitele proiecte eligibile.

…………………………………………………………………………………………….

1. În concordanță cu punctul 356 din OACME, vă rugăm să demonstrați că beneficiarii măsurilor de siguranță a alimentării vor beneficia de stimulente eficiente pentru a contribui la siguranța alimentării în decursul perioadei de livrare. În general, aceste stimulente ar trebui să fie legate de valoarea pierderilor datorate întreruperii alimentării cu energie electrică (*value of lost load* - VoLL), stabilită în conformitate cu articolul 11 din Regulamentul (UE) 2019/943.

…………………………………………………………………………………………….

1. Vă rugăm să explicați de ce nu se utilizează o procedură de ofertare concurențială (în temeiul punctului 355 din OACME).

…………………………………………………………………………………………….

1. În cazul schemelor de ajutoare, vă rugăm să furnizați o listă a proiectelor de referință și o explicație a motivelor pentru care acestea au fost definite (de exemplu, explicând că, în cadrul fiecărui proiect de referință, se poate preconiza că, în linii mari, costurile și veniturile ar urma să fie similare). Pentru a elimina orice dubiu, un proiect de referință este un exemplu de proiect care este reprezentativ pentru proiectul mediu dintr-o categorie de beneficiari eligibili pentru o schemă de ajutoare [punctul 19 (63) din OACME].

……………………………………………………………………………………………

1. În temeiul punctului 51 din OACME, pentru fiecare proiect de referință (în cazul schemelor de ajutoare) sau pentru fiecare beneficiar (în cazul măsurilor de ajutor individuale), vă rugăm să demonstrați că ajutorul nu depășește minimul necesar, și anume diferența dintre valoarea actualizată netă (VAN) pentru scenariul factual și VAN pentru scenariul contrafactual pe întreaga durată de viață a proiectului de referință sau a proiectului. Pentru această evaluare, vă rugăm să prezentați o cuantificare, pentru scenariul factual și pentru un scenariu contrafactual realist[[6]](#footnote-7), a tuturor costurilor și veniturilor principale, a costului mediu ponderat al capitalului (CMPC) estimat al beneficiarilor (sau al proiectelor de referință în cazul schemelor de ajutoare) pentru actualizarea fluxurilor de numerar viitoare, precum și a VAN pentru scenariul factual și pentru scenariile contrafactuale, pe întreaga durată de viață a proiectului/proiectului de referință.
2. Vă rugăm să le furnizați într-o anexă la prezentul formular de notificare (utilizând un fișier Excel în care sunt vizibile toate formulele).

………………………………………………………………………………………

1. Vă rugăm să includeți informații detaliate privind ipotezele, metodologiile, justificarea și sursele care stau la baza acestora, utilizate pentru fiecare aspect al cuantificării costurilor și veniturilor în scenariul factual și scenariul contrafactual probabil (de exemplu, vă rugăm să includeți ipotezele utilizate pentru elaborarea scenariilor respective și sursa/justificarea acestor ipoteze).

………………………………………………………………………………………

1. De asemenea, puteți anexa la prezentul formular de notificare documentele menționate în nota de subsol 39 din OACME. Documentele comitetului pot fi deosebit de utile pentru măsurile sau schemele de ajutoare individuale care aduc beneficii unui număr extrem de mic de beneficiari. În cazul în care aceste documente sunt anexate la formularul de notificare, vă rugăm să furnizați mai jos o listă a acestor documente, specificând autorul, data la care au fost redactate și contextul în care au fost utilizate.

1. Dacă se aplică punctul 55 din OACME, vă rugăm să furnizați informații cu privire la modelele de compensare pe care statul membru ar putea intenționa să le introducă (o combinație de mecanisme *ex ante* și *ex post* sau mecanisme *ex post* de recuperare sau de monitorizare a costurilor).

În cazul în care punctul 55 din OACME nu se aplică măsurii (măsurilor), vă rugăm să furnizați o justificare.

1. În cazul în care măsura (măsurile) notificată (notificate) ia(u) forma unui sistem competitiv de certificate sau de obligații ale furnizorilor (punctul 357 din OACME), vă rugăm:
2. să confirmați că cererea în cadrul sistemului va fi stabilită sub nivelul ofertei potențiale și

………………………………………………………………………………………

1. să explicați modul în care se va stabili prețul de preluare/penalizare și modul în care acest preț asigură faptul că nu va avea loc nicio supracompensare.

………………………………………………………………………………………

|  |
| --- |
| Cumularea |

*Pentru a furniza informațiile din prezenta secțiune, vă rugăm să consultați punctele 56 și 57 din OACME*.

1. În măsura în care nu au fost deja furnizate în partea I din formularul general de notificare și pentru a verifica conformitatea cu punctul 56 din OACME, vă rugăm să clarificați dacă ajutoarele din cadrul măsurii notificate pot fi acordate simultan în cadrul mai multor scheme de ajutoare sau pot fi cumulate cu ajutoare ad-hoc sau *de minimis* în legătură cu aceleași costuri eligibile. În acest caz, vă rugăm să furnizați detalii cu privire la respectivele scheme de ajutoare, ajutoare ad-hoc sau ajutoare *de minimis* și cu privire la modul în care vor fi cumulate ajutoarele. Vă rugăm să rețineți că aveți posibilitatea de a vă referi la cuantificarea prezentată mai sus.

1. În cazul în care se aplică punctul 56 din OACME, vă rugăm să justificați modul în care cuantumul total al ajutorului acordat în cadrul măsurii (măsurilor) notificate pentru un proiect sau o activitate nu conduce la supracompensare sau la depășirea cuantumului maxim al ajutorului permis în temeiul OACME. Cuantumul maxim al ajutorului permis în temeiul OACME este fie cuantumul ajutorului luat în considerare în oferta câștigătoare, fie, în lipsa unui proces concurențial, deficitul de finanțare, luându-se în considerare toate veniturile principale, inclusiv alte surse de ajutor (punctul 51 din OACME). Vă rugăm să precizați, în cazul în care ajutorul acordat în cadrul măsurii (măsurilor) de ajutor notificate poate fi cumulat cu ajutoare de stat acordate în cadrul unui alt instrument, metoda utilizată pentru asigurarea conformității cu condițiile prevăzute la punctul 56 din OACME.

1. În cazul în care se aplică punctul 57 din OACME, și anume ajutorul acordat în cadrul măsurii (măsurilor) notificate este combinat cu finanțarea din partea Uniunii gestionată la nivel central[[7]](#footnote-8) (care nu constituie ajutor de stat), vă rugăm să justificați modul în care cuantumul total al finanțării publice acordate în legătură cu aceleași costuri eligibile nu conduce la supracompensare.

|  |
| --- |
| Transparența |

*Pentru a furniza informațiile din prezenta secțiune, vă rugăm să consultați secțiunea 3.2.1.4 (punctele 58-61) din OACME.*

1. Vă rugăm să confirmați că statul membru va respecta cerințele privind transparența prevăzute la punctele 58-61 din OACME.

1. Vă rugăm să furnizați linkul unde vor fi publicate textul integral al schemei de ajutoare aprobate sau al deciziei privind acordarea unui ajutor individual și al dispozițiilor de punere în aplicare a acesteia, precum și informații privind fiecare ajutor individual, acordat ad-hoc sau în cadrul unei scheme de ajutoare, care a fost aprobat pe baza OACME și care depășește 100 000 EUR.

|  |
| --- |
| Evitarea efectelor negative nejustificate asupra concurenței și a schimburilor comerciale și echilibrarea |

*Pentru a furniza informațiile din prezenta secțiune, vă rugăm să consultați secțiunea 4.8.5 (punctele 359-370) și secțiunea 3.3 (punctele 71-76) din OACME.*

1. Pentru a demonstra conformitatea cu punctele 359, 360 și 361 din OACME, vă rugăm:
2. să demonstrați (în cazul în care nu s-a demonstrat deja în cadrul răspunsului la întrebarea 23 de mai sus) că ajutorul este conceput astfel încât să continue să asigure funcționarea eficientă a piețelor și să mențină stimulente eficiente pentru funcționare și semnale de preț eficiente;

………………………………………………………………………………………

1. să confirmați că nu există stimulente pentru producerea de energie care ar înlocui forme de energie mai puțin poluante;

………………………………………………………………………………………

1. să indicați dacă măsura vizează capacitatea [EUR/megawatt (MW)] sau producția de energie electrică (EUR/MWh).

……………………………………………………………………………………..

1. Vă rugăm să furnizați dovezi că măsura îndeplinește toate condițiile de concepere aplicabile prevăzute la articolul 22 din Regulamentul (UE) 2019/943 (punctul 362 din OACME).

…………………………………………………………………………………………….

1. Pentru rezervele strategice și orice altă (alte) măsură (măsuri) pentru adecvarea resurselor, inclusiv schemele de întreruptibilitate, în cazul cărora capacitatea este deținută în afara pieței, pentru a se evita denaturarea formării prețurilor pe piață, vă rugăm să demonstrați, în concordanță cu punctul 363 din OACME, că se îndeplinesc următoarele condiții cumulative:
   1. resursele măsurii (măsurilor) trebuie să fie dispecerizate numai dacă există posibilitatea ca operatorii de sistem de transport să își epuizeze resursele de echilibrare, pentru a stabili un echilibru între cerere și ofertă;

………………………………………………………………………………………

* 1. în cursul intervalelor de decontare a dezechilibrelor când sunt dispecerizate resurse ale măsurii (măsurilor), dezechilibrele de pe piață se decontează cel puțin la VoLL sau la o valoare mai mare decât limita tehnică de preț intrazilnică, luându-se în considerare valoarea cea mai mare;

………………………………………………………………………………………

* 1. randamentul măsurii (măsurilor) după dispecerizare se atribuie părților responsabile cu echilibrarea prin intermediul mecanismului de decontare a dezechilibrelor;

………………………………………………………………………………………

* 1. resursele nu sunt remunerate prin intermediul piețelor angro de energie electrică sau al piețelor de echilibrare;

………………………………………………………………………………………

* 1. resursele măsurii (măsurilor) sunt păstrate în afara piețelor energiei cel puțin pe durata perioadei contractuale.

…………………………………………………………………………………………….

1. Pentru măsurile legate de congestionarea rețelelor, în cazul în care resursele sunt păstrate în afara pieței, vă rugăm să confirmați că resursele în cauză nu vor fi remunerate prin intermediul piețelor angro de energie electrică sau al piețelor de echilibrare și că vor fi păstrate în afara piețelor energiei cel puțin pe durata perioadei contractuale (punctul 364 din OACME).

…………………………………………………………………………………………….

1. Pentru mecanismele de asigurare a capacității, altele decât rezervele strategice, vă rugăm să demonstrați, în concordanță cu punctul 365 din OACME, că măsura:
   1. este concepută într-un mod care să asigure că prețul plătit pentru disponibilitate tinde automat spre zero atunci când se preconizează că nivelul capacității furnizate corespunde nivelului capacității solicitate;

…………………………………………………………………………………...

* 1. remunerează resursele participante doar pentru disponibilitatea lor și se asigură că remunerația nu afectează deciziile furnizorului de capacitate de a produce sau nu;

……………………………………………………………………………...

* 1. permite ca obligațiile de capacitate să fie transferabile între furnizorii de capacitate eligibili.

…………………………………………………………………………………...

1. Pentru a verifica respectarea punctului 366 din OACME, vă rugăm să demonstrați că măsura:
2. nu va crea denaturări nejustificate ale pieței și nu va limita comerțul interzonal;

…………………………………………………………………………………...

1. nu va reduce stimulentele pentru investiții în capacitatea de interconectare - de exemplu, prin reducerea veniturilor provenite din congestii pentru interconexiunile existente sau noi;

…………………………………………………………………………………...

1. nu va submina cuplarea piețelor, inclusiv piețele intrazilnice și de echilibrare;

…………………………………………………………………………………..

1. nu va submina deciziile de investiții privind capacitatea care au precedat măsura.

…………………………………………………………………………………..

1. Pentru a verifica respectarea punctului 367 din OACME, vă rugăm să demonstrați că, pentru măsura notificată, costurile vor fi suportate de participanții la piață care contribuie la necesitatea măsurii (măsurilor). În cazul în care considerați că nu este necesară această alocare a costurilor, vă rugăm să explicați cum se justifică această apreciere și să furnizați dovezi în acest sens, inclusiv dovezile colectate în cadrul consultării publice. [[8]](#footnote-9)

…………………………………………………………………………………………...

1. În conformitate cu punctul 72 din OACME, vă rugăm să justificați conformitatea măsurii notificate cu criteriile pentru activități economice durabile din punctul de vedere al mediului prevăzute la articolul 3 din Regulamentul (UE) 2020/852 al Parlamentului European și al Consiliului[[9]](#footnote-10), inclusiv cu principiul de „a nu aduce prejudicii semnificative”[[10]](#footnote-11), sau prin alte metodologii comparabile.

1. În temeiul punctului 75 din OACME, în cazurile în care statul membru optează pentru punerea în aplicare a unei proceduri de ofertare concurențială, vă rugăm să clarificați dacă măsura notificată include caracteristici menite să faciliteze participarea IMM-urilor sau a comunităților de energie din surse regenerabile. În caz afirmativ, vă rugăm să furnizați informații cu privire la aceste caracteristici și să justificați modul în care efectele pozitive ale asigurării participării și acceptării IMM-urilor la măsura (măsurile) notificată (notificate) depășesc posibilele efecte de denaturare.

…………………………………………………………………………………………….

1. Pentru a demonstra conformitatea cu punctele 368 și 369 din OACME, vă rugăm:
2. dacă măsura notificată stimulează noi investiții în combustibilii fosili cei mai poluanți, să explicați dacă măsura, inclusiv măsurile în caz de congestionare a rețelelor și schemele de întreruptibilitate, respectă pragul de emisii aplicabil mecanismelor de asigurare a capacității prevăzut la articolul 22 din Regulamentul (UE) 2019/943;

…………………………………………………………………………………...

1. dacă măsura notificată stimulează noi investiții în producția de energie pe bază de gaze naturale, să explicați modul în care măsura va oferi asigurarea contribuției la atingerea obiectivului climatic al Uniunii pentru 2030 și a obiectivului de neutralitate climatică până în 2050. În special, explicați modul în care se va evita dependența de aceste echipamente de producere a energiei pe bază de gaze naturale sau de producție pe bază de gaze naturale.

…………………………………………………………………………………...

1. În plus, în cazul măsurilor sau al schemelor de ajutoare individuale cu un număr deosebit de mic de beneficiari sau cu un beneficiar istoric, vă rugăm să demonstrați că măsura de ajutor propusă nu va conduce la creșterea puterii de piață (punctul 370 din OACME).

|  |
| --- |
| **Secțiunea C: Evaluare** |

*Pentru a furniza informațiile din prezenta secțiune, vă rugăm să consultați punctul 76 litera a), precum și secțiunea 5 (punctele 455-463) din OACME.*

1. În cazul în care măsura (măsurile) notificată (notificate) depășește (depășesc) pragurile bugetare/de cheltuieli de la punctul 456 din OACME, vă rugăm fie să explicați de ce, în opinia dumneavoastră, ar trebui să se aplice excepția de la punctul 457 din OACME, fie să adăugați la prezentul formular de notificare o anexă care să includă un proiect de plan de evaluare menit să acopere domeniul de aplicare menționat la punctul 458 din OACME[[11]](#footnote-12).

…………………………………………………………………………………………….

1. În cazul în care se furnizează un proiect de plan de evaluare, vă rugăm:
   * 1. să furnizați în continuare un rezumat al respectivului proiect de plan de evaluare inclus în anexă;

…………………………………………………………………………………...

* + 1. să confirmați că punctul 460 din OACME va fi respectat;

…………………………………………………………………………………...

* + 1. să indicați data și linkul la care planul de evaluare va fi pus la dispoziția publicului.

…………………………………………………………………………………...

1. Pentru a verifica conformitatea cu punctul 459 litera (b) din OACME, în cazul în care schema de ajutoare nu face în prezent obiectul unei evaluări *ex post* și durata sa depășește trei ani, vă rugăm să confirmați că veți notifica un proiect de plan de evaluare în termen de 30 de zile lucrătoare de la o modificare semnificativă care majorează bugetul schemei la peste 150 de milioane EUR într-un anumit an sau la 750 de milioane EUR pe durata totală a schemei.

………………………………………………………………………………………………

1. Pentru a verifica conformitatea cu punctul 459 litera (c) din OACME, în cazul în care schema de ajutoare nu face în prezent obiectul unei evaluări *ex post*, vă rugăm să furnizați mai jos angajamentul ca statul membru să notifice un proiect de plan de evaluare în termen de 30 de zile lucrătoare de la contabilizarea oficială a unor cheltuieli de peste 150 de milioane EUR în anul precedent.

………………………………………………………………………………………………

1. În concordanță cu dispozițiile de la punctul 461 din OACME:
2. vă rugăm să clarificați dacă expertul independent a fost deja selectat sau dacă va fi selectat în viitor;

…………………………………………………………………………………........

1. vă rugăm să furnizați informații privind procedura de selecție a expertului;

…………………………………………………………………………………........

1. vă rugăm să justificați modul în care expertul este independent de autoritatea care acordă ajutorul.

……………………………………………………………………………................

1. În concordanță cu dispozițiile de la punctul 461 din OACME:
2. vă rugăm să furnizați termenele propuse pentru transmiterea raportului de evaluare intermediar și final. Vă atragem atenția asupra faptului că raportul final de evaluare trebuie transmis Comisiei în timp util pentru a permite analizarea posibilității de prelungire a schemei de ajutoare și cel târziu cu 9 luni înainte de expirarea acesteia, în concordanță cu punctul 463 din OACME. Vă atragem atenția asupra faptului că acest termen ar putea fi redus pentru schemele care declanșează cerința de evaluare în ultimii doi ani de punere în aplicare;

…………………………………………………………………………………........

1. vă rugăm să confirmați că raportul de evaluare intermediar și cel final vor fi făcute publice. Vă rugăm să indicați data și linkul la care rapoartele respective vor fi puse la dispoziția publicului.

………………………………………………………………………………………

|  |
| --- |
| **Secțiunea D: Raportarea și monitorizarea** |

*Pentru a furniza informațiile din prezenta secțiune, vă rugăm să consultați secțiunea 6 (punctele 464-465) din OACME.*

1. Vă rugăm să confirmați că statul membru va respecta cerințele de raportare și monitorizare prevăzute în secțiunea 6, punctele 464 și 465 din OACME.

………………………………………………………………………………………….....

1. JO C 80, 18.2.2022, p. 1. [↑](#footnote-ref-2)
2. Vă atragem atenția asupra faptului că, în cazul unei scheme de ajutoare, durata este perioada în care ajutoarele pot fi solicitate și decise (incluzând, prin urmare, timpul necesar autorităților naționale pentru aprobarea cererilor de ajutor). Durata menționată la această întrebare nu se referă la durata contractelor încheiate în cadrul schemei de ajutoare, care poate continua după perioada de valabilitate a măsurii. [↑](#footnote-ref-3)
3. Vă atragem atenția asupra faptului că o modificare a bugetului real sau estimat poate însemna o modificare a ajutorului, care necesită o nouă notificare. [↑](#footnote-ref-4)
4. În conformitate cu punctul 19(89) din OACME, „standard al Uniunii” înseamnă:

   *un standard obligatoriu al Uniunii care stabilește nivelurile care trebuie atinse în ceea ce privește mediul de către întreprinderi în mod individual, excluzând standardele sau obiectivele stabilite la nivelul Uniunii care sunt obligatorii din punct de vedere juridic pentru statele membre, însă nu și pentru întreprinderile individuale;*

   *obligația de a utiliza cele mai bune tehnici disponibile (BAT) definite în Directiva 2010/75/UE și de a se asigura că nivelurile de emisie nu le depășesc pe cele care s-ar fi înregistrat prin aplicarea BAT; dacă nivelurile de emisie asociate BAT au fost definite în actele de punere în aplicare adoptate în temeiul Directivei 2010/75/UE sau în temeiul altor directive aplicabile, acele niveluri se vor aplica în sensul prezentelor orientări; dacă nivelurile respective sunt exprimate ca interval, va fi aplicabilă numai limita în care se atinge BAT pentru prima dată în ceea ce privește întreprinderea în cauză.* [↑](#footnote-ref-5)
5. Vă rugăm să rețineți că nota de subsol 42 din OACME prevede că *„[a]r trebui să se evite stabilirea de niveluri minime sau de plafoane ale prețurilor care limitează procedura concurențială, subminând proporționalitatea, chiar dacă acestea sunt stabilite la zero”.* [↑](#footnote-ref-6)
6. A se vedea, de asemenea, informațiile suplimentare de la punctele 51-53, precum și notele de subsol 45, 46 și 55 din OACME. [↑](#footnote-ref-7)
7. Finanțările din partea Uniunii gestionate la nivel central constituie fonduri ale Uniunii gestionate la nivel central de instituții, de agenții, de întreprinderi comune sau de alte organisme ale Uniunii Europene care nu se află în mod direct sau indirect sub controlul statului membru. [↑](#footnote-ref-8)
8. În conformitate cu punctul 367 din OACME, „*este posibil ca această alocare a costurilor să nu fie necesară în cazul în care statul membru furnizează o analiză bazată pe date concrete, inclusiv pe cele colectate în cadrul consultării publice, conform cărora o astfel de alocare a costurilor ar compromite eficiența din punctul de vedere al costurilor a măsurii sau ar conduce la denaturări grave ale concurenței, ceea ce ar submina în mod clar beneficiile potențiale ale unei astfel de alocări*”. [↑](#footnote-ref-9)
9. Regulamentul (UE) 2020/852 al Parlamentului European și al Consiliului din 18 iunie 2020 privind instituirea unui cadru care să faciliteze investițiile durabile și de modificare a Regulamentului (UE) 2019/2088 (JO L 198, 22.6.2020, p. 13). [↑](#footnote-ref-10)
10. Vă rugăm să aveți în vedere că, în conformitate cu nota de subsol 50 din OACME, *„[p]entru măsurile care sunt identice cu cele din cadrul planurilor de redresare și reziliență aprobate de Consiliu, conformitatea acestora cu principiul de «a nu aduce prejudicii semnificative» este considerată îndeplinită, întrucât acest lucru a fost deja verificat”.* [↑](#footnote-ref-11)
11. Modelul fișei de informații suplimentare pentru notificarea unui plan de evaluare (partea III.8) este disponibil la adresa: [https://competition-policy.ec.europa.eu/state-aid/legislation/forms-notifications-and-reporting\_en#evaluation-plan](#evaluation-plan) [↑](#footnote-ref-12)