|  |
| --- |
| III.6. daļaAtjaunināta\* papildinformācijas lapa par valsts atbalstu, ko piešķir saskaņā ar Pamatnostādnēm par valsts atbalstu klimata, vides aizsardzības un enerģētikas pasākumiem (2022) (*CEEAG*)[[1]](#footnote-2) 4.8. nodaļa. Atbalsts elektroapgādes drošībai   * Vēl nav oficiāli pieņemta. |

*Šī paziņojuma veidlapa ir jāizmanto, lai paziņotu par visu atbalstu, uz ko attiecas Pamatnostādnes par valsts atbalstu klimata, vides aizsardzības un enerģētikas pasākumiem (2022) (turpmāk* CEEAG*).*

*Šī paziņojuma veidlapa attiecas uz pasākumiem, ko aptver* CEEAG *4.8. nodaļa. Ja paziņojumā ir iekļauti pasākumi, uz kuriem attiecas vairāk nekā viena* CEEAG *nodaļa, aizpildiet arī attiecīgo paziņojuma veidlapu, kas attiecas uz attiecīgo* CEEAG *nodaļu.*

*Visiem dokumentiem, ko dalībvalstis iesniedz kā paziņojuma veidlapas pielikumus, jābūt numurētiem, un dokumentu numuri jānorāda attiecīgajās šīs papildinformācijas lapas sadaļās.*

|  |
| --- |
| **A sadaļa. Kopsavilkums par galvenajiem paziņoto pasākumu aspektiem** |

1. **Paziņoto pasākumu priekšvēsture un mērķi**
2. Ja tas nav jau iztirzāts Vispārīgās informācijas veidlapas (I daļa) 5.2. sadaļā, norādiet pasākuma priekšvēsturi un pamatmērķi.

………………………………………………………………………………………..

1. Norādiet citus ar pasākumu sasniedzamos mērķus, ja tādi ir. Attiecībā uz mērķiem, kas neattiecas uz elektroapgādi vai vides aizsardzību, paskaidrojiet, vai tie var novest pie iekšējā tirgus izkropļojumiem.

1. **Stāšanās spēkā un ilgums**
2. Ja tas nav jau norādīts Vispārīgās informācijas veidlapas (I daļa) 5.5. sadaļā, norādiet, no kāda datuma pasākumiem paredzēts stāties spēkā.

1. Norādiet pasākumu ilgumu[[2]](#footnote-3).

1. **Atbalsta saņēmēji**
2. Ja tas nav jau norādīts Vispārīgās informācijas veidlapas (I daļa) 3. sadaļā, aprakstiet (potenciālos) atbalsta saņēmējus.

1. Norādiet atbalsta saņēmēju atrašanās vietu (t. i., vai pasākumā piedalīties drīkst tikai saimnieciskās vienības, kas atrodas attiecīgajā dalībvalstī, vai arī vienības citās dalībvalstīs).

1. Lai varētu novērtēt atbilstību *CEEAG* 15. punktam, norādiet, vai atbalsts tiek piešķirts saskaņā ar pasākumu par labu uzņēmumam (individuāls vai shēmas ietvaros), uz kuru attiecas neizpildīts atgūšanas rīkojums saskaņā ar iepriekšēju Komisijas lēmumu, ar kuru atbalsts atzīts par nelikumīgu un nesaderīgu ar iekšējo tirgu.

Ja atbilde ir apstiprinoša, sniedziet informāciju par vēl atgūstamo atbalsta summu, lai Komisija to ņemtu vērā paziņotā pasākuma novērtējumā.

1. Apstipriniet, ka pasākumi neietver atbalstu darbībām, kas neietilpst *CEEAG* piemērošanas tvērumā (sk. *CEEAG* 13. punktu). Pretējā gadījumā sniedziet sīkāku informāciju.

1. **Budžets**
2. Ja tas nav jau minēts vispārīgās informācijas veidlapas (I daļa) 7.1. sadaļas tabulā, norādiet gada budžetu un/vai kopējo budžetu visam pasākumu laikam; ja kopējais budžets nav zināms (piemēram, tāpēc, ka tas ir atkarīgs no konkursu rezultātiem), norādiet budžeta aplēsi, arī pieņēmumus, kas izmantoti, lai budžeta aplēsi aprēķinātu[[3]](#footnote-4).

|  |
| --- |
| **B sadaļa. Atbalsta shēmas saderības novērtējums** |

|  |
| --- |
| *Pozitīvs nosacījums: atbalstam ir jāveicina saimnieciskās darbības attīstība* |

|  |
| --- |
| Ieguldījums saimnieciskās darbības attīstībā |

*Lai sniegtu šajā sadaļā prasīto informāciju, sk.* CEEAG *3.1.1. iedaļu (23.–25. punktu), 4.8.1. un 4.8.2. iedaļu (325.–328. punktu).*

1. *Līguma par Eiropas Savienības darbību (LESD)* 107. panta 3. punkta c) apakšpunkts nosaka, ka Komisija par saderīgu var atzīt *“atbalstu, kas veicina konkrētu saimniecisko darbību vai konkrētu tautsaimniecības jomu attīstību, ja šādam atbalstam nav tāds nelabvēlīgs iespaids uz tirdzniecības apstākļiem, kas ir pretrunā kopīgām interesēm”*. Tas nozīmē, ka saskaņā ar šo LESD noteikumu saderīgam atbalstam ir jāveicina konkrētas saimnieciskās darbības attīstība.

Lai varētu novērtēt atbilstību *CEEAG* 23. punktam, norādiet, kādas saimnieciskās darbības ar atbalstu tiks veicinātas, kā arī to, kā tiek atbalstīta minēto darbību attīstība. *CEEAG* 328. punktā ir sniegti šādu saimniecisko darbību piemēri attiecībā uz pasākumiem, kuru mērķis ir palielināt elektroapgādes drošību.

1. Lai varētu novērtēt atbilstību *CEEAG* 25. punktam, aprakstiet, vai un kā atbalsts dos *“ieguldījumu Savienības klimata rīcībpolitikas, vides rīcībpolitikas un enerģētikas rīcībpolitikas mērķu sasniegšanā”*, un, konkrētāk, kādi ir *“paredzamie atbalsta sniegtie labumi, proti, tā būtiskais ieguldījums vides aizsardzībā, arī klimata pārmaiņu mīkstināšanā jeb klimatmitigācijā, vai iekšējā enerģijas tirgus efektīvā darbībā”*.

1. Aprakstiet atbalsta saņēmējiem piemērojamās prasības (piemēram, norādot visas tehniskās, vidiskās (t. i., atļaujas), finansiālās (t. i., nodrošinājumu) vai citas prasības, kas atbalsta saņēmējiem jāizpilda).

…………………………………………………………………………………………….

1. Sniedziet informāciju par to, kāds ir pasākuma pamatojums, kā noteikts *CEEAG* 4.8.1. iedaļā (325. punktā).

1. Sniedziet informāciju par to, kāds ir pasākuma tvērums, kā noteikts *CEEAG* 4.8.2. iedaļā (326.–327. punktā).

|  |
| --- |
| Stimulējoša ietekme |

*Lai sniegtu šajā sadaļā prasīto informāciju, sk.* CEEAG *329. punktu un 3.1.2. iedaļu (29., 30., 31. un 32. punktu).*

1. Lai pierādītu atbilstību *CEEAG* 29. un 31. punktam,
2. apstipriniet, ka projekta vai darbības darbi nav sākti, pirms atbalsta saņēmējs valsts iestādēm iesniedzis rakstisku atbalsta pieteikumu,

VAI

1. attiecībā uz projektiem, kas sākti pirms atbalsta pieteikuma iesniegšanas, pierādiet, ka uz projektu attiecas kāds no *CEEAG* 31. punktā minētajiem izņēmuma gadījumiem (a), b) vai c) apakšpunkts).

1. Lai pierādītu atbilstību *CEEAG* 30. punktam, apstipriniet, ka atbalsta pieteikumā ir norādīts vismaz pieteikuma iesniedzēja vārds un uzvārds, projekta vai darbības apraksts, arī tā vieta, un tā īstenošanai nepieciešamā atbalsta summa.

1. Lai pierādītu atbilstību *CEEAG* 32. punktam, norādiet, vai paziņotajam pasākumam ir piemērojami Savienības standarti[[4]](#footnote-5), obligāti valsts standarti, kas ir stingrāki vai vērienīgāki par atbilstošajiem Savienības standartiem, vai obligāti valsts standarti, kas pieņemti tāpēc, ka Savienības standartu nav. Šajā sakarā sniedziet informāciju, kas pierāda stimulējošo ietekmi.

…………………………………………………………………………………………….

1. Gadījumos, kad attiecīgais Savienības standarts jau ir pieņemts, bet vēl nav spēkā, pierādiet, ka atbalstam ir stimulējoša ietekme tāpēc, ka tas stimulē investīciju veikšanu un pabeigšanu vismaz 18 mēnešus pirms standarta stāšanās spēkā.

…………………………………………………………………………………………….

|  |
| --- |
| Nav pārkāpts neviens relevants Savienības tiesību akta noteikums |

*Lai sniegtu šajā sadaļā prasīto informāciju, sk.* CEEAG *3.1.3. iedaļu (33. punktu).*

1. Sniedziet informāciju, kas apstiprina atbilstību relevantajiem ES tiesību aktu noteikumiem, saskaņā ar *CEEAG* 33. punktu sk. 49. punktu par atbilstību Regulai (ES) 2019/943).

…………………………………………………………………………………………….

1. Ja pasākumu finansēšanai izmanto nodevu (sk. 54. punktu tālāk), precizējiet, vai

* 1. nodevu vienlīdz piemēro gan vietējiem, gan importētiem produktiem;

* 1. paziņotais pasākums būs vienlīdz izdevīgs gan attiecībā uz vietējiem, gan importētiem produktiem.

|  |
| --- |
| *Negatīvs nosacījums: atbalsta pasākums nevar radīt tādu nepamatotu nelabvēlīgu iespaidu uz tirdzniecības apstākļiem, kas ir pretrunā kopīgām interesēm* |

|  |
| --- |
| 2.1. Konkurences un tirdzniecības izkropļojumu minimalizēšana |

|  |
| --- |
| Atbalsta nepieciešamība |

*Lai sniegtu šajā sadaļā prasīto informāciju, sk.* CEEAG *4.8.4.1. iedaļu (331.–339. punktu).*

1. *CEEAG* 331. punkts nosaka: “Elektroapgādes drošības problēmas būtība un cēloņi un attiecīgi arī vajadzība pēc valsts atbalsta elektroapgādes drošības garantēšanai ir pienācīgi jāanalizē un jāizsaka ar kvantitatīviem rādītājiem, tai skaitā, kad un kur ir gaidāms, ka problēma radīsies, attiecīgā gadījumā atsaucoties uz uzticamības standartu, kas noteikts Regulas (ES) 2019/943 25. pantā.”

Sniedziet analīzi, kurā elektroapgādes drošības problēma apzināta un kvantificēta. Atbildē sniedziet sīku informāciju, ņemot vērā *CEEAG* 331.–333. punkta apsvērumus.

…………………………………………………………………………………………….

1. Saskaņā ar *CEEAG* 334. punktu un attiecībā uz pasākumiem, kas saistīti ar elektroenerģētisko krīžu risku, iesniedziet valsts riskgatavības plānu, kurš paredzēts Regulas (ES) 2019/941 11. pantā un kurā ierosinātajam pasākumam būtu jāparādās.

…………………………………………………………………………………………….

1. Ievērojot *CEEAG* 335. punktu, ja ierosināts ieviest vairākus pasākumus, kuru mērķis ir nodrošināt elektroapgādes drošību, skaidri paskaidrojiet, “kā tie savstarpēji mijiedarbojas, lai nodrošinātu elektroapgādes drošības pasākumu kopuma vispārējo izmaksu lietderību, piemēram, attiecībā uz jaudas mehānismiem, paskaidrojot, kā tie sasniedz (bet nepārsniedz) 331. punktā minēto uzticamības standartu”.

…………………………………………………………………………………………….

1. Ievērojot *CEEAG* 336. punktu, apziniet, “kādas regulējuma vai tirgus nepilnības līdzās citām problēmām neļauj sasniegt pietiekamu elektroapgādes drošības līmeni (un attiecīgā gadījumā — vides aizsardzības līmeni), ja intervence netiek veikta”.

…………………………………………………………………………………………….

1. Ievērojot *CEEAG* 337. punktu, norādiet esošos pasākumus, “kas jau ir vērsti uz tirgus vai regulējuma nepilnībām vai citām 336. punktā noteiktajām problēmām”. Attiecīgā gadījumā varat atsaukties uz pierādījumiem, kas jau sniegti pie 16. punkta iepriekš.

…………………………………………………………………………………………….

1. Ievērojot *CEEAG* 338. punktu, skaidri norādiet iemeslus, “kādēļ nav gaidāms, ka tirgus garantēs elektroapgādes drošību, ja valsts atbalsts netiks sniegts, ņemot vērā dalībvalsts plānotās tirgus reformas un uzlabojumus, kā arī tehnoloģiju attīstību”.

…………………………………………………………………………………………….

1. Sniedziet šādu saskaņā ar *CEEAG* 339. punktu prasīto informāciju:
   1. variablās enerģijas ražošanas ietekmes novērtējums, arī novērtējums par ietekmi no kaimiņreģionu sistēmām;

…………………………………………………………………………………………….

* 1. pieprasījuma puses un uzkrāšanas līdzdalības ietekmes novērtējums, arī to pasākumu apraksts, kas paredzēti, lai veicinātu pieprasījuma puses pārvaldību;

…………………………………………………………………………………………….

* 1. starpsavienotāju un svarīgākās iekšējās pārvades tīkla infrastruktūras faktiskās vai iespējamās esības novērtējums, arī pašlaik īstenojamo un plānoto projektu apraksts;

…………………………………………………………………………………………….

* 1. citu tādu elementu novērtējums, kas varētu radīt vai saasināt elektroapgādes drošības problēmu, piemēram, maksimālo vairumtirdzniecības cenu ierobežojumi vai citas regulējuma vai tirgus nepilnības. Attiecīgā gadījumā iesniedziet un ņemiet vērā to pasākumu īstenošanas plānu, ar kuriem likvidē konstatētos regulatīvos izkropļojumus vai tirgus nepilnības, kā arī Komisijas atzinumu par šādu īstenošanas plānu saskaņā ar Regulas (ES) 2019/943 20. panta 3. un 5. punktu;

…………………………………………………………………………………………….

* 1. jebkāds relevants saturs rīcības plānā saskaņā ar Regulas (ES) 2019/943 15. pantu.

|  |
| --- |
| Piemērotība |

*Lai sniegtu šajā sadaļā prasīto informāciju, sk.* CEEAG *4.8.4.2. iedaļu (341.–342. punktu).*

1. Lai varētu novērtēt atbilstību *CEEAG* 341. punktam,
   1. paskaidrojiet, kā ir apsvērti alternatīvi veidi, kā panākt elektroapgādes drošību, jo īpaši tāda efektīvāka elektroenerģijas tirgus modeļa ieviešana, kas var mazināt tirgus nepilnības, kuras apdraud elektroapgādes drošību. Šajā aspektā *CEEAG* 341. punktā ir sniegti piemēri, kā uzlabot elektroenerģijas tirgus modeli (“uzlabojot elektroenerģijas nebalansa norēķinu darbību, labāk integrējot variablo enerģijas ražošanu, stimulējot un integrējot pieprasījumreakciju un uzkrāšanu, nodrošinot efektīvus cenu signālus, likvidējot šķēršļus pārrobežu tirdzniecībai un uzlabojot infrastruktūru, arī starpsavienotību”).

…………………………………………………………………………………………….

* 1. Pierādiet, ka, neraugoties uz pienācīgiem un samērīgiem jau īstenotiem vai plānotiem tirgus modeļa uzlabojumiem un investīcijām tīkla aktīvos, bažas par elektroapgādes drošību tomēr saglabājas (*CEEAG* 341. punkts).

…………………………………………………………………………………….............

1. Attiecībā uz tīkla rezervēm dalībvalstīm papildus paskaidrojiet, kā tiek uzlabota pārdispečēšanas pasākumu efektivitāte saskaņā ar Regulas (ES) 2019/943 13. pantu (*CEEAG* 342. punkts).

|  |
| --- |
| Atbilstība |

*Lai sniegtu šajā sadaļā prasīto informāciju, sk.* CEEAG *4.8.4.3. iedaļu (343.–346. punktu).*

1. Lai pierādītu atbilstību *CEEAG* 343. punktam, apstipriniet, ka pasākums būs pieejams visiem atbalsta saņēmējiem vai projektiem, kas tehniskā ziņā spēj efektīvi veicināt piegādes drošības mērķa sasniegšanu (piemēram, ar ražošanu, uzkrāšanu, pieprasījumreakciju, mazu vienību agregēšanu lielākos blokos).

…………………………………………………………………………………………….

1. Saskaņā ar *CEEAG* 344. punktu paskaidrojiet, vai dalībai ierosinātajā piegādes drošības pasākumā ir kādi ierobežojumi ar mērķi nodrošināt, ka pasākums neapdraud vides aizsardzību.

…………………………………………………………………………………………….

1. Ja paziņotais piegādes drošības pasākums ietver papildu kritērijus vai iezīmes ar mērķi veicināt videi mazāk kaitīgu tehnoloģiju izmantošanu (vai ierobežot piesārņojošu tehnoloģiju izmantošanu), kas nepieciešams nolūkā atbalstīt Savienības vides aizsardzības mērķu sasniegšanu, pierādiet, ka šādi papildu kritēriji vai iezīmes ir objektīvi, pārredzami un nediskriminējoši attiecībā uz skaidri noteiktiem vides aizsardzības mērķiem un nenovedīs pie pārmērīgas kompensācijas saņēmējiem (*CEEAG* 345. punkts).

1. Saskaņā ar *CEEAG* 346. punktu
   1. norādiet, vai elektroapgādes drošības paaugstināšanas pasākumi būs pieejami tiešai pārrobežu līdzdalībai jaudas nodrošinātājiem, kas atrodas citā dalībvalstī. Ja nē, sniedziet pamatojumu.

……………………………………………………………………………………….........

* 1. Pierādiet, ka ar aizrobežu jaudu, kas spējīga nodrošināt iekšzemes jaudai līdzvērtīgu tehniskā snieguma līmeni, būs iespējams piedalīties tajā pašā konkursa procedūrā, kurā piedalās ar iekšzemes jaudu.

…………………………………………………………………………………………...

* 1. Attiecīgā gadījumā pierādiet atbilstību attiecīgajiem noteikumiem, kas izklāstīti Regulas (ES) 2019/943 26. pantā par pārrobežu dalību jaudas mehānismos.

|  |
| --- |
| Sabiedriskā apspriešana |

*Lai sniegtu šajā sadaļā prasīto informāciju, sk.* CEEAG *4.8.4.4. iedaļu (348.–351. punktu).*

1. Paskaidrojiet, vai pasākumam ir vajadzīga sabiedriskā apspriešana saskaņā ar 4.8.4.4. iedaļu, un, ja ne, kāpēc ne.

……………………………………………………………………………………………

1. Ja pasākumam ir vajadzīga sabiedriskā apspriešana,
   1. norādiet sabiedriskās apspriešanas ilgumu un sniedziet kopsavilkumu par galvenajiem aplūkotajiem jautājumiem.

…………………………………………………………………………………………..

* 1. Saskaņā ar *CEEAG* 350. punkta prasībām norādiet tās publiskās vietnes adresi, kurā ir vai tiks publicētas apspriešanas anketas un valdības atbilžu kopsavilkums.

|  |
| --- |
| Samērīgums |

*Lai sniegtu šajā sadaļā prasīto informāciju, sk.* CEEAG *3.2.1.3. iedaļu (49.–53. un 55. punktu) un 4.8.4.5. iedaļu (353.–357. punktu). Ņemiet vērā, ka divas nākamās iedaļas — 2.1.5.1. un 2.1.5.2. — ir alternatīvas. Sniedziet tikai piemērojamajā sadaļā prasīto informāciju — atkarībā no ierosinātā pasākuma plānojuma.*

|  |
| --- |
| Konkurenci veicinošā konkursa procedūrā piešķirtā atbalsta samērīgums |

*Lai sniegtu šajā sadaļā prasīto informāciju, sk.* CEEAG *3.2.1.3. iedaļu (49., 50., 51., 52., 53. un 55. punktu) un 353., 354. un 356. punktu.*

*Šī sadaļa neattiecas uz atbalstu, kas piešķirts bez konkurenci veicinošas konkursa procedūras. Šādu pasākumu gadījumā sk. 2.1.5.2. iedaļu.*

1. Lai varētu novērtēt atbilstību *CEEAG* 353. punktam un ja atbilde jau nav sniegta pie 16. punkta, iesniedziet analīzi, kas paziņotā piegādes drošības pasākuma gadījumā izmantota, lai noteiktu pieprasījuma līmeni, balstoties uz uzticamības standartu vai izmaksu un ieguvumu analīzi. Apstipriniet, ka analīze, kas izmantota pieprasījuma līmeņa noteikšanai, brīdī, kad noteikts pieprasījuma līmenis, nav bijusi vecāka par 12 mēnešiem.

…………………………………………………………………………………………….

1. Ievērojot *CEEAG* 354. punktu, pierādiet, ka izpildes laiks no atbalsta piešķiršanas līdz termiņam, līdz kuram projekti ir jāīsteno, būs tāds, lai nodrošinātu efektīvu konkurenci starp dažādajiem atbilstīgajiem projektiem.

…………………………………………………………………………………………….

1. Ievērojot *CEEAG* 356. punktu, pierādiet, ka apgādes drošības pasākumu atbalsta saņēmējiem būs efektīvi stimuli veicināt apgādes drošību piegādes periodā. Šiem stimuliem kopumā vajadzētu būt saistītiem ar zudušās slodzes vērtību, kas noteikta saskaņā ar Regulas (ES) 2019/943 11. pantu.

…………………………………………………………………………………………….

1. Lai varētu verificēt atbilstību *CEEAG* 49. un 50. punktam, sniedziet šeit prasīto informāciju.
2. Paskaidrojiet, kā iestādes nodrošina, ka konkursa procedūra ir atklāta, skaidra, pārredzama un nediskriminējoša, balstīta uz objektīviem kritērijiem, noteikta *ex ante* saskaņā ar pasākuma mērķi un līdz minimumam samazina stratēģiskas piedāvājumu iesniegšanas risku (*CEEAG* 49. punkta a) apakšpunkts).

1. Kādi atlases kritēriji tiek izmantoti piedāvājumu sarindošanai un galu galā atbalsta līmeņa noteikšanai konkurenci veicinošā konkursa procedūrā. Konkrētāk,
   1. sniedziet atlases kritēriju sarakstu un norādiet, kuri no tiem ir vai nav tieši vai netieši saistīti ar pasākuma pamatmērķiem. Norādiet arī to svērumus;

* 1. paskaidrojiet, kā saskaņā ar atlases kritērijiem ieguldījums pasākumu galveno mērķu sasniegšanā ir tieši vai netieši saistīts ar pieteikuma iesniedzēja pieprasīto atbalsta summu. To var izteikt, piemēram, kā atbalstu uz vienu vides aizsardzības vienību vai atbalstu uz enerģijas vienību (*CEEAG* 50. punkts un 44. zemsvītras piezīme);

* 1. ja ir citi atlases kritēriji, kas nav tieši vai netieši saistīti ar pasākuma galvenajiem mērķiem, pamatojiet ierosināto pieeju un paskaidrojiet, kādā veidā tā ir piemērota pasākuma mērķiem. Apstipriniet, ka šie kritēriji veido ne vairāk kā 30 % no visu atlases kritēriju svēruma (*CEEAG* 50. punkts);

* 1. paskaidrojiet, cik ilgi pirms pieteikumu iesniegšanas termiņa atlases kritēriji katrā konkurenci veicinošajā konkursa procedūrā tiks publicēti (*CEEAG* 49. punkta b) apakšpunkts un 43. zemsvītras piezīme).

1. Apstipriniet, ka budžets vai apmērs, kas saistīts ar konkursa procesu, ir saistošs ierobežojums, proti, gaidāms, ka ne visi pretendenti saņems atbalstu (*CEEAG* 49. punkta c) apakšpunkts).

1. Sniedziet informāciju par iecerēto solīšanas kārtu skaitu un paredzamo pretendentu skaitu pirmajā kārtā un laika gaitā.

1. Ja ir viena vai vairākas konkursa procedūras, kurās piedāvājumu skaits ir nepietiekams, paskaidrojiet, kā un kad konkursa procedūru plānojums shēmas īstenošanas laikā tiks koriģēts tā, lai atjaunotu efektīvu konkurenci (*CEEAG* 49. punkta c) apakšpunkts).

1. Apstipriniet, ka netiek pieļautas konkursa procesa iznākuma *ex post* korekcijas (piemēram, vēlākas sarunas par piedāvājumu rezultātiem vai normēšana) (*CEEAG* 49. punkta d) apakšpunkts).

1. Ja pastāv “*nulles subsīdiju piedāvājumu*” iespēja, paskaidrojiet, kā tiks nodrošināts samērīgums.

1. Precizējiet, vai iestādes konkurenci veicinošajā konkursa procedūrā paredz izmantot cenu minimālās vai maksimālās robežvērtības. Ja atbilde ir apstiprinoša, pamatojiet to izmantošanu un paskaidrojiet, kāpēc tās konkurenci veicinošo konkursa procedūru neierobežo[[5]](#footnote-6) (*CEEAG* 49. punkts un 42. zemsvītras piezīme).

|  |
| --- |
| Tāda atbalsta samērīgums, kas nav piešķirts konkurenci veicinošā konkursa procedūrā |

*Lai sniegtu šajā sadaļā prasīto informāciju, sk.* CEEAG *51.–55. punktu un 353.–357. punktu).*

*Šī sadaļa neattiecas uz pasākumiem, kuros atbalstu piešķir konkurenci veicinošā konkursa procedūrā. Šādu pasākumu gadījumā aizpildiet 2.5.1.1. iedaļu.*

1. Lai varētu novērtēt atbilstību *CEEAG* 353. punktam un ja atbilde jau nav sniegta pie 16. punkta, iesniedziet analīzi, kas paziņotā piegādes drošības pasākuma gadījumā izmantota, lai noteiktu pieprasījuma līmeni, balstoties uz uzticamības standartu vai izmaksu un ieguvumu analīzi. Apstipriniet, ka analīze, kas izmantota pieprasījuma līmeņa noteikšanai, brīdī, kad noteikts pieprasījuma līmenis, nav bijusi vecāka par 12 mēnešiem.

…………………………………………………………………………………………….

1. Ievērojot *CEEAG* 354. punktu, pierādiet, ka izpildes laiks no atbalsta piešķiršanas līdz termiņam, līdz kuram projekti ir jāīsteno, būs tāds, lai nodrošinātu efektīvu konkurenci starp dažādajiem atbilstīgajiem projektiem.

…………………………………………………………………………………………….

1. Ievērojot *CEEAG* 356. punktu, pierādiet, ka apgādes drošības pasākumu atbalsta saņēmējiem būs efektīvi stimuli veicināt apgādes drošību piegādes periodā. Šiem stimuliem kopumā vajadzētu būt saistītiem ar zudušās slodzes vērtību, kas noteikta saskaņā ar Regulas (ES) 2019/943 11. pantu.

…………………………………………………………………………………………….

1. Paskaidrojiet, kāpēc konkurenci veicinoša konkursa procedūra netiek izmantota (saskaņā ar *CEEAG* 355. punktu).

…………………………………………………………………………………………….

1. Atbalsta shēmu gadījumā, sniedziet atsauces projektu sarakstu un paskaidrojumu, kāpēc tie izraudzīti (piemēram, paskaidrojot, ka katra atsauces projekta gadījumā var gaidīt, ka izmaksas un ieņēmumi kopumā būs līdzīgi). Skaidrības labad: “atsauces projekts” ir paraugprojekts, kas raksturo vidusmēra projektu atbalsta shēmas atbalsttiesīgo atbalsta saņēmēju kategorijā (*CEEAG* 19. punkta 63) apakšpunkts).

……………………………………………………………………………………………

1. Ievērojot *CEEAG* 51. punktu, attiecībā uz katru atsauces projektu (atbalsta shēmu gadījumā) vai katru saņēmēju (individuāla atbalsta gadījumā) pierādiet, ka atbalsts visā atsauces projekta vai projekta darbības laikā nepārsniedz nepieciešamo minimumu, t. i., starpību starp faktiskā scenārija neto pašreizējo vērtību (NPV) un hipotētiskā scenārija NPV. Šā novērtējuma vajadzībām iesniedziet skaitlisku aprēķinu — par faktisko scenāriju un reālistisku hipotētisko scenāriju[[6]](#footnote-7) — par visām galvenajām izmaksām un ieņēmumiem, aplēstā atbalsta saņēmēju (vai — atbalsta shēmu gadījumā — atsauces projektu) vidējā svērtā kapitāla cenu (*WACC*) turpmāko naudas plūsmu diskontēšanai, kā arī neto pašreizējo vērtību (NPV) visā projekta / atsauces projekta laikā.
2. To sniedziet šīs paziņojuma veidlapas pielikumā (izmantojot *Excel* datni, kurā redzamas visas formulas).

………………………………………………………………………………………

1. Sniedziet detalizētu informāciju par pieņēmumiem, metodiku, pamatojumu un to avotiem, kas izmantoti katram faktiskā scenārija un ticamā hipotētiskā scenārija izmaksu un ieņēmumu kvantificēšanas aspektam (piemēram, norādiet pieņēmumus, kas izmantoti šo scenāriju izstrādei, un šo pieņēmumu avotu/pamatojumu).

………………………………………………………………………………………

1. Šai paziņojuma veidlapai var pievienot arī dokumentus, kas minēti *CEEAG* 39. zemsvītras piezīmē. Valdes dokumenti var būt īpaši noderīgi attiecībā uz individuālā atbalsta pasākumiem vai shēmām, no kurām labumu gūst sevišķi ierobežots skaits atbalsta saņēmēju. Ja šādi dokumenti ir pievienoti paziņojuma veidlapai, tālāk sniedziet šo dokumentu sarakstu, norādot autoru, to sagatavošanas datumu un kontekstu, kurā tie izmantoti.

1. Ja ir piemērojams *CEEAG* 55. punkts, sniedziet informāciju par kompensācijas modeļiem, ko dalībvalsts varētu plānot ieviest (*ex ante* un *ex post* kombinācija vai *ex post* atgūšanas vai izmaksu uzraudzības mehānismi).

Ja *CEEAG* 55. punkts pasākumiem nav piemērojams, pamatojiet to.

1. Ja paziņotie pasākumi ir konkurenci veicinoša sertifikātu vai piegādātāja pienākuma shēma (*CEEAG* 357. punkts),
2. apstipriniet, ka pieprasījums shēmā tiks noteikts zem potenciālā piedāvājuma līmeņa, un

………………………………………………………………………………………

1. paskaidrojiet, kā tiks noteikta pārpirkšanas/sankcijas cena un nodrošināts, ka netiek pieļauta pārmērīga kompensācija.

………………………………………………………………………………………

|  |
| --- |
| Kumulācija |

*Lai sniegtu šajā sadaļā prasīto informāciju, sk.* CEEAG *56. punktu un 57. punktu.*

1. Ciktāl tas nav jau paredzēts vispārīgās paziņojuma veidlapas I daļā un lai varētu verificēt atbilstību *CEEAG* 56. punktam, precizējiet, vai atbalstu saskaņā ar paziņoto pasākumu var piešķirt vienlaikus saskaņā ar vairākām atbalsta shēmām vai kumulēt ar *ad hoc* vai *de minimis* atbalstu attiecībā uz tām pašām attiecināmajām izmaksām. Ja tā ir, sniedziet sīkāku informāciju par šīm atbalsta shēmām, *ad hoc* atbalstu vai *de minimis* atbalstu un to, kā atbalsts tiks kumulēts. Ņemiet vērā, ka var būt lietderīgi atsaukties uz iepriekš sniegto kvantifikāciju.

1. Ja ir piemērojams *CEEAG* 56. punkts, pamatojiet, kāpēc projektam vai darbībai saskaņā ar paziņotajiem pasākumiem piešķirtā atbalsta kopsumma ne noved pie pārmērīgas kompensācijas, ne pārsniedz maksimālo atbalsta summu, kas atļauta saskaņā ar *CEEAG*. Maksimālā atbalsta summa, kas atļauta saskaņā ar *CEEAG*, ir vai nu atbalsta summa, kas ņemta vērā veiksmīgajā piedāvājumā, vai, ja konkursa procedūras nav, finansējuma deficīts, ņemot vērā visus pamatieņēmumus, arī citus atbalsta avotus (*CEEAG* 51. punkts). Ja atbalstu, kas piešķirts saskaņā ar paziņotajiem atbalsta pasākumiem, var kumulēt ar valsts atbalstu saskaņā ar citu instrumentu, norādiet, kādu metodi izmanto, lai nodrošinātu atbilstību *CEEAG* 56. punktā izklāstītajiem nosacījumiem.

1. Ja piemērojams *CEEAG* 57. punkts, t. i., atbalsts, kas piešķirts saskaņā ar paziņotajiem pasākumiem, tiek apvienots ar centralizēti pārvaldītu Savienības finansējumu[[7]](#footnote-8) (kas par valsts atbalstu nav uzskatāms), pamatojiet, kāpēc publiskā finansējuma kopsumma, kas piešķirta attiecībā uz tām pašām attiecināmajām izmaksām, nenoved pie pārmērīgas kompensācijas.

|  |
| --- |
| Pārredzamība |

*Lai sniegtu šajā sadaļā prasīto informāciju, sk.* CEEAG *3.2.1.4. iedaļu (58.–61. punktu).*

1. Apstipriniet, ka dalībvalsts ievēros *CEEAG* 58.–61. punktā paredzētās pārredzamības prasības.

1. Norādiet interneta saiti, kurā tiks publicēts apstiprinātās atbalsta shēmas vai individuālā atbalsta piešķiršanas lēmuma un tā īstenošanas noteikumu pilns teksts un informācija par katru individuālo atbalstu, kas piešķirts *ad hoc* vai saskaņā ar atbalsta shēmu, kura apstiprināta, balstoties uz *CEEAG*, un kas pārsniedz 100 000 EUR.

|  |
| --- |
| Izvairīšanās no nepamatotas negatīvas ietekmes uz konkurenci un tirdzniecību, kā arī balansēšana |

*Lai sniegtu šajā sadaļā prasīto informāciju, sk.* CEEAG *4.8.5. iedaļu (359.–370. punktu) un 3.3. iedaļu (71.–76. punktu).*

1. Lai varētu verificēt atbilstību *CEEAG* 359., 360. un 361. punktam,
2. pierādiet (ja tas vēl nav norādīts pie 23. punkta), ka atbalsts ir paredzēts, lai saglabātu efektīvu tirgu darbību un saglabātu efektīvus darbības stimulus un cenas signālus;

………………………………………………………………………………………

1. apstipriniet, ka nav stimulu ražot enerģiju, kas aizstātu mazāk piesārņojošu veidu enerģiju;

………………………………………………………………………………………

1. norādiet, vai pasākums maksā par jaudu (EUR par megavatu (MW)) vai par elektroenerģijas izlaidi (EUR/MWh).

……………………………………………………………………………………..

1. Sniedziet pierādījumus, ka pasākums atbilst visiem piemērojamajiem izstrādes nosacījumiem, kas noteikti Regulas (ES) 2019/943 22. pantā (*CEEAG* 362. punkts).

…………………………………………………………………………………………….

1. Lai nodrošinātu, ka netiek izkropļota cenu veidošana tirgū, attiecībā uz stratēģiskajām rezervēm un jebkuriem citiem resursu pietiekamības pasākumiem (arī pārtraucamības shēmām), kur jauda tiek turēta ārpus tirgus, saskaņā ar *CEEAG* 363. punktu pierādiet, ka ir izpildīti šādi kumulatīvi nosacījumi:
   1. pasākumu resursus dispečē tikai tad, ja pārvades sistēmu operatori, visticamāk, izsmels savus balansēšanas resursus, lai panāktu līdzsvaru starp pieprasījumu un piedāvājumu;

………………………………………………………………………………………

* 1. nebalansa norēķinu periodos, kad tiek dispečēti pasākumos ietvertie resursi, nebalanss tirgū tiek izlīdzināts vismaz *VOLL* vai vērtībā, kas pārsniedz tekošās dienas tehniskās cenas limitu, atkarībā no tā, kura vērtība ir lielāka;

………………………………………………………………………………………

* 1. pasākuma izlaidi pēc dispečēšanas attiecina uz balansatbildīgajām pusēm, izmantojot nebalansa norēķinu mehānismu;

………………………………………………………………………………………

* 1. par resursiem nesaņem atlīdzību no elektroenerģijas vairumtirgus vai balansēšanas tirgiem;

………………………………………………………………………………………

* 1. pasākumos ietvertos resursus vismaz uz līguma darbības laiku tur ārpus enerģijas tirgiem.

…………………………………………………………………………………………….

1. Attiecībā uz tīkla rezervēm, ja resursi tiek turēti ārpus tirgus, apstipriniet, ka par šiem resursiem netiks saņemta atlīdzība no elektroenerģijas vairumtirgus vai balansēšanas tirgiem un ka tie tiks turēti ārpus enerģijas tirgiem vismaz uz līguma darbības laiku (*CEEAG* 364. punkts).

…………………………………………………………………………………………….

1. Attiecībā uz jaudas mehānismiem, kas nav stratēģiskās rezerves, saskaņā ar *CEEAG* 365. punktu pierādiet, ka pasākums
   1. ir veidots tā, lai cena, ko maksā par pieejamību, automātiski tiektos uz nulli, ja ir gaidāms, ka piegādātās jaudas līmenis būs pietiekams, lai apmierinātu pieprasīto jaudas līmeni;

…………………………………………………………………………………...

* 1. dalībniekiem dod atlīdzību tikai par to, ka resursi ir pieejami, un nodrošina, ka šāda atlīdzība neietekmē jaudas piegādātāja lēmumu ražot vai neražot;

……………………………………………………………………………...

* 1. dara iespējamu jaudas saistību nodošanu no viena atbilstīga jaudas nodrošinātāja citam.

…………………………………………………………………………………...

1. Lai varētu verificēt atbilstību *CEEAG* 366. punktam, pierādiet, ka pasākums
2. neradīs nepamatotus tirgus izkropļojumus un neierobežos starpzonu tirdzniecību;

…………………………………………………………………………………...

1. nemazinās stimulus investēt starpsavienojumu jaudā, piemēram, samazinot pārslodzes ieņēmumus esošajiem vai jauniem starpsavienotājiem;

…………………………………………………………………………………...

1. nekonfliktēs ar tirgu sasaisti, cita starpā attiecībā uz tekošās dienas un balansēšanas tirgiem;

…………………………………………………………………………………..

1. negatīvi neietekmēs investīciju lēmumus attiecībā uz jaudu, kas bija pirms pasākuma.

…………………………………………………………………………………..

1. Lai varētu verificēt atbilstību *CEEAG* 367. punktam, pierādiet, ka paziņotā pasākuma izmaksas segs tirgus dalībnieki, kuru dēļ pasākumi nepieciešami. Ja uzskatāt, ka šāds izmaksu sadalījums nav nepieciešams, paskaidrojiet, kāpēc tā, un sniedziet pierādījumus, arī pierādījumus, kas savākti sabiedriskajā apspriešanā[[8]](#footnote-9).

…………………………………………………………………………………………...

1. Ievērojot *CEEAG* 72. punktu, pamatojiet, kāpēc saskaņā ar paziņoto pasākumu atbalstītās darbības atbilst Eiropas Parlamenta un Padomes Regulas (ES) 2020/852[[9]](#footnote-10) 3. pantā noteiktajiem vides ziņā ilgtspējīgu saimniecisko darbību kritērijiem, arī principam “nenodarīt būtisku kaitējumu”[[10]](#footnote-11), vai citām pielīdzināmām metodikām.

1. Saskaņā ar *CEEAG* 75. punktu gadījumos, kad dalībvalsts izvēlas īstenot konkurenci veicinošu konkursa procedūru, precizējiet, vai paziņotais pasākums ietver elementus, kas atvieglo MVU vai atjaunīgās enerģijas kopienu dalību. Ja atbilde ir apstiprinoša, sniedziet informāciju par šiem elementiem un pamatojiet, kāpēc pozitīvā ietekme no tā, ka tiek nodrošināta MVU līdzdalība un pieņemšana paziņotajos pasākumos, atsver iespējamo kropļojošo ietekmi.

…………………………………………………………………………………………….

1. Lai varētu verificēt atbilstību *CEEAG* 368. un 369. punktam,
2. ja paziņotais pasākums stimulē jaunas investīcijas vispiesārņojošākajā fosilajā kurināmajā, paskaidrojiet, vai pasākums — arī tīkla pārslodzes pasākumi un pārtraucamības shēmas — atbilst Regulas (ES) 2019/943 22. pantā noteiktajai emisiju sliekšņvērtībai, kas piemērojama jaudas mehānismiem;

…………………………………………………………………………………...

1. ja paziņotie pasākumi stimulē jaunas investīcijas enerģijas ražošanā no dabasgāzes, paskaidrojiet, kā pasākums dos devumu Savienības 2030. gada klimata mērķrādītāja un 2050. gada klimatneitralitātes mērķrādītāja sasniegšanā. Konkrētāk, paskaidrojiet, kā tiks novērsta iesīkste šajā enerģijas ražošanā no gāzes vai ar gāzi darbināmā enerģijas ražošanas aprīkojumā.

…………………………………………………………………………………...

1. Attiecībā uz individuālā atbalsta pasākumiem vai shēmām, kur ieguvēji ir tikai īpaši ierobežots atbalsta saņēmēju skaits vai esošs atbalsta saņēmējs, papildus pierādiet, ka ierosinātā atbalsta pasākuma rezultātā neradīsies lielāka ietekme tirgū (*CEEAG* 370. punkts).

|  |
| --- |
| **C sadaļa. Izvērtēšana** |

*Lai sniegtu šajā sadaļā prasīto informāciju, sk.* CEEAG *76. punkta a) apakšpunktu un 5. nodaļu (455.–463. punktu).*

1. Ja paziņotie pasākumi pārsniedz *CEEAG* 456. punktā noteiktās budžeta/izdevumu sliekšņvērtības, paskaidrojiet, kāpēc, jūsuprāt, būtu piemērojams *CEEAG* 457. punktā paredzētais izņēmums, vai šai paziņojuma veidlapai pievienojiet pielikumu, kurā iekļauts izvērtēšanas plāna projekts, kas aptver *CEEAG* 458. punktā minēto tvērumu[[11]](#footnote-12).

…………………………………………………………………………………………….

1. Ja ir iesniegts izvērtēšanas plāna projekts,
   * 1. tālāk sniedziet pielikumā iekļautā izvērtēšanas plāna projekta kopsavilkumu;

…………………………………………………………………………………...

* + 1. apstipriniet, ka tiks ievērots *CEEAG* 460. punkts;

…………………………………………………………………………………...

* + 1. norādiet datumu un interneta saiti, kurā izvērtēšanas plāns būs publiski pieejams.

…………………………………………………………………………………...

1. Lai varētu verificēt atbilstību *CEEAG* 459. punkta b) apakšpunktam, ja atbalsta shēmai pašlaik netiek veikts *ex post* izvērtējums un tās ilgums pārsniedz trīs gadus, apstipriniet, ka 30 darbdienu laikā pēc būtiskām izmaiņām, kas shēmas budžetu palielinātu līdz vairāk nekā 150 miljoniem EUR kādā gadā vai 750 miljoniem EUR visā shēmas darbības laikā, paziņosit izvērtēšanas plāna projektu.

………………………………………………………………………………………………

1. Lai varētu verificēt atbilstību *CEEAG* 459. punkta c) apakšpunktam, ja atbalsta shēmai pašlaik netiek veikts *ex post* izvērtējums, tālāk norādiet apņemšanos, ka dalībvalsts paziņos izvērtēšanas plāna projektu 30 darbdienu laikā pēc tam, kad oficiālajos pārskatos būs ierakstīti izdevumi, kas iepriekšējā gadā pārsnieguši 150 miljonus EUR.

………………………………………………………………………………………………

1. Saskaņā ar *CEEAG* 461. punktā noteikto
2. precizējiet, vai neatkarīgais eksperts jau ir izraudzīts vai tiks izraudzīts nākotnē;

…………………………………………………………………………………........

1. sniedziet informāciju par eksperta izraudzīšanās procedūru;

…………………………………………………………………………………........

1. pamatojiet, kā eksperts ir neatkarīgs no piešķīrējas iestādes.

……………………………………………………………………………................

1. Saskaņā ar *CEEAG* 461. punktā noteikto
2. norādiet ierosinātos starpposma un galīgā izvērtējuma ziņojuma iesniegšanas termiņus. Ņemiet vērā, ka saskaņā ar *CEEAG* 463. punktu galīgais izvērtējuma ziņojums Komisijai jāiesniedz laikus, lai tā varētu novērtēt atbalsta shēmas iespējamo pagarināšanu, un ne vēlāk kā 9 mēnešus pirms tās darbības beigām. Ņemiet vērā, ka minēto termiņu varētu saīsināt shēmām, kurām izvērtējuma prasība iestājas pēdējos 2 to īstenošanas gados;

…………………………………………………………………………………........

1. apstipriniet, ka starpposma un galīgais izvērtējuma ziņojums tiks publiskots. Norādiet datumu un interneta saiti, kurā šie ziņojumi būs publiski pieejami.

………………………………………………………………………………………

|  |
| --- |
| **D sadaļa. Ziņošana un uzraudzība** |

*Lai sniegtu šajā sadaļā prasīto informāciju, sk.* CEEAG *6. iedaļu (464.–465. punktu).*

1. Apstipriniet, ka dalībvalsts izpildīs ziņošanas un uzraudzības prasības, kas noteiktas *CEEAG* 6. iedaļas 464. un 465. punktā.

………………………………………………………………………………………….....

1. OV C 80, 18.2.2022., 1. lpp. [↑](#footnote-ref-2)
2. Ņemiet vērā, ka atbalsta shēmas ilgums ir laikposms, kurā var pieteikties uz atbalstu un par to pieņemt lēmumu (ieskaitot laiku, kas valsts iestādēm vajadzīgs atbalsta pieteikumu apstiprināšanai). Šajā punktā minētais ilgums nav saistīts ar atbalsta shēmas ietvaros noslēgto līgumu ilgumu; tie var būt spēkā pēc pasākuma termiņa beigām. [↑](#footnote-ref-3)
3. Ņemiet vērā, ka izmaiņas faktiskajā vai aplēstajā budžetā var būt atbalsta izmaiņas, par kurām jāpaziņo no jauna. [↑](#footnote-ref-4)
4. Saskaņā ar *CEEAG* 19. punkta 89) apakšpunktu “Savienības standarts” ir

   *“obligāts Savienības standarts, ar ko nosaka līmeņus, kādi vides jomā jāsasniedz atsevišķiem uzņēmumiem, izņemot standartus vai mērķrādītājus, kas noteikti Savienības līmenī un ir saistoši dalībvalstīm, bet ne atsevišķiem uzņēmumiem;*

   *pienākums izmantot labākos pieejamos tehniskos paņēmienus (LPTP), kā noteikts Direktīvā 2010/75/ES, un nodrošināt, lai emisiju līmeņi nepārsniegtu tos, kas tiktu sasniegti, piemērojot LPTP; ja emisiju līmeņi, kas saistīti ar LPTP, ir noteikti īstenošanas aktos, kuri pieņemti saskaņā ar Direktīvu 2010/75/ES vai citām piemērojamām direktīvām, šie līmeņi ir piemērojami attiecībā uz šo pamatnostādņu tvērumu; ja šie līmeņi ir izteikti kā diapazons, piemēro robežvērtību, attiecībā uz kuru attiecīgajam uzņēmumam LPTP tiek noteikti vispirms”.* [↑](#footnote-ref-5)
5. Ņemiet vērā, ka *CEEAG* 42. zemsvītras piezīmē ir noteikts: *“Būtu jāizvairās no cenu minimālajām vai maksimālajām robežvērtībām, kas ierobežo konkurences procesu, apdraudot proporcionalitāti, pat ja šādas robežvērtības nulle.”* [↑](#footnote-ref-6)
6. Sk. arī sīkāku informāciju *CEEAG* 51.–53. punktā, kā arī 45., 46. un 55. zemsvītras piezīmē. [↑](#footnote-ref-7)
7. Centralizēti pārvaldīts Savienības finansējums ir Savienības finansējums, ko centralizēti pārvalda Eiropas Savienības iestādes, aģentūras, kopuzņēmumi vai citas struktūras un kas nav tiešā vai netiešā dalībvalsts kontrolē. [↑](#footnote-ref-8)
8. *CEEAG* 367. punkts nosaka: *“Tomēr šādu izmaksu sadalījumu var nepieprasīt, ja dalībvalsts, balstoties uz pierādījumiem, tai skaitā sabiedriskajā apspriešanā savāktiem pierādījumiem, sniedz analīzi par to, ka šāds izmaksu sadalījums mazinātu pasākuma izmaksu lietderību vai radītu nopietnus konkurences izkropļojumus, kas nepārprotami mazinātu šāda izmaksu sadalījuma potenciālos ieguvumus.”* [↑](#footnote-ref-9)
9. Eiropas Parlamenta un Padomes Regula (ES) 2020/852 (2020. gada 18. jūnijs) par regulējuma izveidi ilgtspējīgu ieguldījumu veicināšanai un ar ko groza Regulu (ES) 2019/2088 (OV L 198, 22.6.2020., 13. lpp.). [↑](#footnote-ref-10)
10. Ņemiet vērā *CEEAG* 50. zemsvītras piezīmi: *“Attiecībā uz pasākumiem, kas ir identiski Padomes apstiprinātajiem atveseļošanas un noturības plānu pasākumiem, tiek uzskatīts, ka princips “nenodarīt būtisku kaitējumu” ir ievērots, jo tas jau ir pārbaudīts.”* [↑](#footnote-ref-11)
11. Papildinformācijas lapas veidne izvērtēšanas plāna paziņošanai (III.8. daļa) ir piekļūstama šeit: [https://competition-policy.ec.europa.eu/state-aid/legislation/forms-notifications-and-reporting\_en#evaluation-plan](#evaluation-plan). [↑](#footnote-ref-12)